9.  การจัดการ

    1.  โครงสร้างการจัดการ

โครงสร้างองค์กรของบริษัท ทรีนีตี้ วัฒนา จำกัด (มหาชน) ณ วันที่ 31 ธันวาคม 2548

บริษัทและบริษัทย่อยมีคณะกรรมการต่างๆ ได้แก่ คณะกรรมการบริษัท คณะกรรมการตรวจสอบ
และคณะกรรมการกำหนดค่าตอบแทน เป็นต้น
โดยคณะกรรมการและผู้บริหารของบริษัทและบริษัทย่อยประกอบด้วยผู้ทรงคุณวุฒิที่มีคุณสมบัติครบตามมาตรา
68 แห่งพระราชบัญญัติบริษัทมหาชน จำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ ฉบับลงวันที่ 22 มีนาคม 2543 ทุกประการ

ก. บริษัท ทรีนีตี้ วัฒนา จำกัด (มหาชน)

1) คณะกรรมการ

  ณ วันที่ 31 ธันวาคม 2548 คณะกรรมการ มีจำนวน 11 ท่าน ประกอบด้วย

+-----+---------------------------+------------------------------------+
| 1.  | นายศิรินทร์ นิมมานเหมินท์       | ประธานกรรมการ กรรมการอิสระ          |
|     |                           |                                    |
|     |                           | และประธานกรรมการตรวจสอบ            |
+-----+---------------------------+------------------------------------+
| 2.  | ดร. พงศธร สิริโยธิน          | กรรมการ                            |
+-----+---------------------------+------------------------------------+
| 3.  | นายสุวิทย์ อุดมทรัพย์           | กรรมการ                            |
+-----+---------------------------+------------------------------------+
| 4.  | นายปัญจะ เสนาดิสัย           | กรรมการอิสระและกรรมการตรวจสอบ       |
+-----+---------------------------+------------------------------------+
| 5.  | นายไพโรจน์ วโรภาษ          | กรรมการอิสระและกรรมการตรวจสอบ       |
+-----+---------------------------+------------------------------------+
| 6.  | นายพจน์ วิเทตยนตรกิจ         | กรรมการ                            |
+-----+---------------------------+------------------------------------+
| 7.  | นายอภิชาติ อาภาภิรม          | กรรมการอิสระและกรรมการตรวจสอบ       |
+-----+---------------------------+------------------------------------+
| 8.  | นายสาคร สุขศรีวงศ์ *         | กรรมการ                            |
+-----+---------------------------+------------------------------------+
| 9.  | นายภควัต โกวิทวัฒนพงศ์        | กรรมการ                            |
+-----+---------------------------+------------------------------------+
| 10. | นายกัมปนาท โลหเจริญวนิช      | กรรมการ                            |
+-----+---------------------------+------------------------------------+
| 11. | นางขนิษฐา สรรพอาษา         | กรรมการ                            |
+-----+---------------------------+------------------------------------+

หมายเหตุ : * ลาออกจากการเป็นกรรมการตั้งแต่วันที่ 1 มกราคม 2549

ทั้งนี้มี นางสาวสุวรรณี ลิมปนวงศ์แสน (บริษัท ทรีนีตี้ อินฟอร์เมชั่น จำกัด)
เป็นเลขานุการคณะกรรมการบริษัท

คณะกรรมการของบริษัท จะทำหน้าที่ในการกำหนดนโยบายโดยรวม
เพื่อให้บริษัทในกลุ่มแต่ละบริษัทนำไปปฏิบัติ คณะกรรมการของบริษัทในกลุ่ม ซึ่งหมายถึง
บริษัทหลักทรัพย์ ทรีนีตี้ จำกัด บริษัท ทรีนีตี้ อินฟอร์เมชั่น จำกัด บริษัท ทรีนีตี้ แอ๊ดไวซอรี่ 2001
จำกัด และบริษัท ทรีนีตี้ ฟิวเจอร์ส จำกัด
จะต้องรายงานผลการปฏิบัติงานโดยตรงกับคณะกรรมการของบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัท ประกอบด้วย นายศิรินทร์ นิมมานเหมินท์ นายพจน์
วิเทตยนตรกิจ นายอภิชาติ อาภาภิรม นายสาคร สุขศรีวงศ์ นายภควัต โกวิทวัฒนพงศ์ นายกัมปนาท
โลหเจริญวนิชหรือนางขนิษฐา สรรพอาษา
กรรมการสองในเจ็ดคนลงลายมือชื่อร่วมกันพร้อมประทับตราสำคัญของบริษัท

ขอบเขตหน้าที่ความรับผิดชอบของคณะกรรมการบริษัท ทรีนีตี้ วัฒนา จำกัด (มหาชน)

1. ปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทตลอดจนมติของที่ประชุมผู้ถือหุ้นที่เห็นชอบด้วยกฎหมาย

2. กำหนดทิศทางในการดำเนินธุรกิจของกลุ่มบริษัท
และควบคุมติดตามการดำเนินงานของกลุ่มบริษัทให้ถูกต้องตามกฎระเบียบข้อบังคับของหน่วยราชการที่เกี่ยวข้อง
มีการเปิดเผยข้อมูลอย่างเพียงพอให้กับผู้ถือหุ้นและผู้ที่เกี่ยวข้องทุกฝ่าย
และให้มีการบริหารงานอย่างโปร่งใส รวมทั้งให้เกิดประโยชน์สูงสุดต่อผู้ถือหุ้น

3. กำหนดเป้าหมาย แนวทาง นโยบาย แผนงานและงบประมาณของกลุ่มบริษัท
ควบคุมกำกับดูแลการบริหาร
การจัดการของคณะกรรมการบริษัทในกลุ่มให้เป็นไปตามนโยบายที่ได้รับมอบหมาย
เว้นแต่เรื่องดังต่อไปนี้ซึ่งกรรมการต้องได้รับอนุมัติจากที่ประชุมผู้ถือหุ้นก่อนการดำเนินงาน ได้แก่
เรื่องที่กฎหมายกำหนดให้ต้องได้มติของที่ประชุมผู้ถือหุ้น เช่น การเพิ่มทุน ลดทุน
การซื้อขายหรือโอนกิจการของบริษัท หรือการรับโอนกิจการหรือการรวมกิจการกับบุคคลอื่น
การแก้ไขหนังสือบริคณห์สนธิหรือข้อบังคับ การจ่ายค่าตอบแทนและบำเหน็จกรรมการ เป็นต้น

4.
คณะกรรมการอาจพิจารณาแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการย่อยที่ดูแล
กิจการของบริษัทตามที่คณะกรรมการมอบหมายก็ได้ ได้แก่ คณะกรรมการตรวจสอบ
คณะกรรมการพิจารณาค่าตอบแทน เป็นต้น

5. พิจารณาแต่งตั้งผู้บริหารในระดับประธานเจ้าหน้าที่บริหาร กรรมการอำนวยการ
ของบริษัทในกลุ่ม

6. พิจารณาแต่งตั้งคณะกรรมการปฏิบัติการ (Operational Committee) ในชุดต่าง ๆ อาทิ
คณะกรรมการพิจารณาสินเชื่อ คณะกรรมการตลาดทุน คณะกรรมการพิจารณาการลงทุน
พร้อมทั้งกำหนดหน้าที่ ความรับผิดชอบและอำนาจอนุมัติ

7. พิจารณาอนุมติการนำสินทรัพย์ หรือทรัพย์สินของบริษัท หรือบริษัทในเครือไปเป็นประกัน
หรือเข้าค้ำประกันใด ๆ ที่ก่อให้เกิดภาระผูกพัน

8. พิจารณาอนุมัติการเข้าทำสัญญาใด ๆ
ที่ก่อให้เกิดภาระผูกพันต่อบริษัทในกลุ่มที่วงเงินเกินกว่าที่ได้รับมอบหมายให้คณะกรรมการปฏิบัติการ
หรือผู้รับมอบอำนาจ

9. อนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบกิจการอื่น ๆ

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้คณะกรรมการบริษัท สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน และการได้มาหรือจำหน่ายไปซึ่งสินทรัพย์ที่สำคัญของบริษัท เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

2) กรรมการอิสระและคณะกรรมการตรวจสอบ

ณ วันที่ 31 ธันวาคม 2548 คณะกรรมการตรวจสอบ ประกอบด้วยกรรมการอิสระ 4 ท่านได้แก่

  ------- ----------------------------------- ----------------------------
  1.      นายศิรินทร์ นิมมานเหมินท์                 ประธานกรรมการตรวจสอบ

  2.      นายปัญจะ เสนาดิสัย                     กรรมการตรวจสอบ

  3.      นายไพโรจน์ วโรภาษ                    กรรมการตรวจสอบ

  4.      นายอภิชาติ อาภาภิรม                    กรรมการตรวจสอบ
  ------- ----------------------------------- ----------------------------

ทั้งนี้มี นางสาวสุวรรณี ลิมปนวงศ์แสน (บริษัท ทรีนีตี้ อินฟอร์เมชั่น จำกัด)
เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทและบริษัทในกลุ่มมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

  2.
  สอบทานให้บริษัทและบริษัทในกลุ่มมีระบบการควบคุมภายในและการตรวจสอบภายในที่มีความเหมาะสมและมีประสิทธิผลโดยสอบทานร่วมกับผู้สอบบัญชีและผู้ตรวจสอบภายใน

3.
สอบทานการปฏิบัติของบริษัทและบริษัทในกลุ่มให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัท

4. พิจารณาคัดเลือกและเสนอแต่งตั้งผู้สอบบัญชีของบริษัทและบริษัทในกลุ่ม
รวมถึงพิจารณาเสนอค่าตอบแทนของผู้สอบบัญชี
โดยคำนึงถึงความน่าเชื่อถือความเพียงพอของทรัพยากร
และปริมาณงานตรวจสอบของสำนักงานสอบบัญชีนั้น
รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.
พิจาณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย เช่น
ทบทวนนโยบายการบริหารทางการเงินและการบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร

7. จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวลงนามโดยประธานกรรมการตรวจสอบ

3) คณะกรรมการกำหนดค่าตอบแทน

ณ วันที่ 31 ธันวาคม 2548 คณะกรรมการกำหนดค่าตอบแทน ประกอบด้วย

  ------ -------------------------------- -------------------------------
  1.     นายปัญจะ เสนาดิสัย                  ประธานกรรมการกำหนดค่าตอบแทน

  2.     นายสุวิทย์ อุดมทรัพย์                  กรรมการกำหนดค่าตอบแทน

  3.     นายพจน์ วิเทตยนตรกิจ                กรรมการกำหนดค่าตอบแทน

  4.     นายสาคร สุขศรีวงศ์ *                กรรมการกำหนดค่าตอบแทน
  ------ -------------------------------- -------------------------------

  หมายเหตุ : *ลาออกจากการเป็นกรรมการตั้งแต่วันที่ 1 มกราคม 2549

ทั้งนี้มี นางณิยะดา จ่างตระกูล (บริษัท ทรีนีตี้ อินฟอร์เมชั่น จำกัด)
เป็นเลขานุการคณะกรรมการกำหนดค่าตอบแทน

อำนาจหน้าที่ของคณะกรรมการกำหนดค่าตอบแทน

1.  พิจารณาค่าตอบแทนกรรมการบริษัทและบริษัทย่อยและนำเสนอคณะกรรมการบริษัทเพื่อพิจารณาและนำเสนอขออนุมัติต่อผู้ถือหุ้น

2.  พิจารณาและอนุมัติงบค่าตอบแทนรวมให้แก่ผู้บริหารของบริษัทและบริษัทย่อย

4) คณะกรรมการปฏิบัติการอื่นๆ

นอกเหนือจากคณะกรรมการบริษัทและคณะกรรมการย่อย
บริษัทได้จัดตั้งคณะกรรมการพิจารณาการลงทุนเพื่อดูแลบัญชีเงินลงทุนของบริษัทโดยคณะกรรมการประกอบด้วย

1. นายภควัต โกวิทวัฒนพงศ์

2. นางณิยะดา จ่างตระกูล

บทบาทและหน้าที่ของคณะกรรมการพิจารณาการลงทุน

1.  กำหนดนโยบายและหลักเกณฑ์การลงทุน

2.  กำหนดหลักเกณฑ์และวิธีการในการรายงานและบริหารความเสี่ยง

3.  พิจารณาอนุมัติการถือหรือขายหลักทรัพย์ตามเกณฑ์การบริหารความเสี่ยง

4.  สอบทานรายงานการลงทุนและควบคุมให้การปฏิบัติงานเป็นไปตามข้อกำหนดของบริษัท

5) ผู้บริหาร

บริษัท ทรีนีตี้ วัฒนา จำกัด (มหาชน)
ได้แต่งตั้งกรรมการที่เป็นตัวแทนฝ่ายบริหารทำหน้าที่ประธานเจ้าหน้าที่บริหาร
เพื่อทำหน้าที่ประสานงานและติดตามการดำเนินงานของบริษัทย่อยให้เป็นไปตามนโยบายของคณะกรรมการบริษัท
ได้แก่ นายภควัต โกวิทวัฒนพงศ์

บริษัทไม่มีทีมผู้บริหาร เนื่องจากบริษัทดำเนินธุรกิจโดยการถือหุ้นในบริษัทอื่น(Holding Company)
จึงไม่มีการดำเนินงานโดยตรง คณะกรรมการบริษัทเป็นผู้กำหนดนโยบายเพื่อให้บริษัทย่อยนำไปปฏิบัติ

ขอบเขตหน้าที่ความรับผิดชอบของประธานเจ้าหน้าที่บริหาร

1. กลั่นกรองและนำเสนอแผนงาน งบประมาณประจำปี ให้คณะกรรมการของบริษัทพิจารณาอนุมัติ
และ ติดตามผลการดำเนินงานให้เป็นไปตามแผนงาน

2. เป็นผู้กำหนดทิศทางและแนวทางการบริหารงานภายในบริษัท ซึ่งรวมถึงการเงิน การตลาด
การบริหารงานบุคคล และด้านการปฏิบัติการอื่น ๆ

3. ตัดสินใจในกิจกรรมที่เกี่ยวเนื่องกับการดำเนินงานของบริษัท

4. จัดสรรเงินบำเหน็จรางวัลซึ่งได้รับอนุมัติจากคณะกรรมการกำหนดค่าตอบแทนแล้วแก่ ผู้บริหาร
พนักงานหรือลูกจ้างของบริษัท หรือบุคคลใด ๆ ที่กระทำกิจการให้บริษัท

5. นำเสนอเพื่อการแต่งตั้งโยกย้าย และเลิกจ้างกรรมการอำนวยการต่อคณะกรรมการบริษัท

6. อนุมัติการจ้าง การแต่งตั้ง การโยกย้าย และเลิกจ้างพนักงาน
กำหนดค่าจ้างและค่าตอบแทนพนักงานในทุกระดับ
โดยสามารถแต่งตั้งผู้รับมอบอำนาจให้ดำเนินการแทนได้

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้ประธานเจ้าหน้าที่บริหาร
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

ข. บริษัทหลักทรัพย์ ทรีนีตี้ จำกัด

1) คณะกรรมการบริษัท

  ณ วันที่ 31 ธันวาคม 2548 คณะกรรมการบริษัทฯ มีจำนวน 8 ท่าน ประกอบด้วย

  ------ ------------------------------ ---------------------------------
  1.     นายภควัต โกวิทวัฒนพงศ์             ประธานกรรมการ

  2.     นายกัมปนาท โลหเจริญวนิช           กรรมการ

  3.     นางขนิษฐา สรรพอาษา              กรรมการ

  4.     นายชาญชัย กงทองลักษณ์             กรรมการ

  5.     นายวิศิษฐ์ องค์พิพัฒนกุล              กรรมการ

  6.     นายปัญจะ เสนาดิสัย                กรรมการอิสระ และกรรมการตรวจสอบ

  7.     นายไพโรจน์ วโรภาษ               กรรมการอิสระ และกรรมการตรวจสอบ

  8.     นายอภิชาติ อาภาภิรม*              กรรมการอิสระ
                                        และประธานกรรมการตรวจสอบ
  ------ ------------------------------ ---------------------------------

หมายเหตุ : เริ่มดำรงตำแหน่งกรรมการและกรรมการตรวจสอบเดือน พฤษภาคม 2548

ทั้งนี้มี นางสาวสุวรรณี ลิมปนวงศ์แสน (ตัวแทนบริษัท ทรีนีตี้ อินฟอร์เมชั่น จำกัด )
เป็นเลขานุการคณะกรรมการบริษัท

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ ประกอบด้วย นายกัมปนาท โลหเจริญวนิช นางขนิษฐา
สรรพอาษา นายวิศิษฐ์ องค์พิพัฒนกุล นายชาญชัย กงทองลักษณ์
กรรมการสองในสี่คนลงลายมือชื่อร่วมกันพร้อมประทับตราสำคัญของบริษัท

ขอบเขตหน้าที่ความรับผิดชอบของคณะกรรมการบริษัทในกลุ่ม

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติของที่ประชุมผู้ถือหุ้นที่ชอบด้วยกฎหมาย

2. กลั่นกรองและนำเสนอแผนงาน งบประมาณประจำปี ให้ประธานเจ้าหน้าที่บริหาร
เพื่อนำเสนอคณะกรรมการบมจ. ทรีนีตี้ วัฒนา พิจารณาอนุมัติ
และติดตามผลการดำเนินงานให้เป็นไปตามแผนงาน

3.
พิจารณาอนุมัติการเปลี่ยนแปลงการเพิ่มเติมงบประมาณรายจ่ายประจำปีระหว่างที่ไม่มีการประชุมคณะกรรมการบมจ.
ทรีนีตี้ วัฒนา และให้นำเสนอคณะกรรมการบมจ. ทรีนีตี้ วัฒนา เพื่อทราบในที่ประชุมคราวถัดไป

4. กำหนด ประเมิน และทบทวนกลยุทธ์การดำเนินงานให้สอดคล้องกับแผนงาน

5. พิจารณาอนุมัติการมอบอำนาจภายในบริษัท
โดยสามารถแต่งตั้งผู้รับมอบอำนาจให้ดำเนินการแทนได้

6. อนุมัตินโยบายการบริหารจัดการความเสี่ยงของบริษัท
และควบคุมดูแลการบริหารจัดการความเสี่ยงให้เป็นไปตามนโยบาย

7.  ประเมินผลการดำเนินงานขององค์กรและพนักงาน

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้คณะกรรมการบริษัทในกลุ่ม
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

การมอบอำนาจโดยคณะกรรมการบริษัท

ที่ประชุมคณะกรรมการบริษัท ครั้งที่ 2/2547 เมื่อวันที่ 23 กุมภาพันธ์ 2547
ได้พิจารณาอนุมัติการมอบอำนาจให้กรรมการผู้มีอำนาจ 2 ท่าน
เป็นผู้มีอำนาจกระทำการแทนหรือในนามบริษัทฯ โดยให้ผู้รับมอบอำนาจดังกล่าว
สามารถมอบอำนาจช่วงให้พนักงานของหน่วยงานต่าง ๆ ภายในบริษัทฯ หรือบริษัทในกลุ่ม
เป็นผู้มีอำนาจกระทำการแทนหรือในนามบริษัทฯได้ภายในขอบเขตความรับผิดชอบของแต่ละบุคคล

2) กรรมการอิสระ และกรรมการตรวจสอบ

ณ วันที่ 31 ธันวาคม 2548 คณะกรรมการตรวจสอบประกอบด้วยกรรมการอิสระ 3
ท่านซึ่งเป็นกรรมการตรวจสอบของบริษัท ทรีนีตี้ วัฒนา จำกัด (มหาชน) เช่นกัน
รายชื่อคณะกรรมการตรวจสอบมีดังนี้

1. นายอภิชาติ อาภาภิรม กรรมการอิสระ และประธานกรรมการตรวจสอบ

2. นายปัญจะ เสนาดิสัย กรรมการอิสระ และกรรมการตรวจสอบ

3. นายไพโรจน์ วโรภาษ กรรมการอิสระ และกรรมการตรวจสอบ

ทั้งนี้มี นางสาวสุวรรณี ลิมปนวงศ์แสน (บริษัท ทรีนีตี้ อินฟอร์เมชั่น จำกัด) เป็นเลขานุการคณะกรรมการตรวจสอบ

อำนาจหน้าที่ของกรรมการอิสระและกรรมการตรวจสอบ

อำนาจหน้าที่และความรับผิดชอบของกรรมการอิสระจะเป็นไปตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์
และในส่วนของคณะกรรมการตรวจสอบมีอำนาจหน้าที่และความรับผิดชอบเช่นเดียวกับของคณะกรรมการตรวจสอบของบริษัท
ทรีนีตี้ วัฒนา จำกัด(มหาชน)

3) คณะกรรมการปฏิบัติการอื่นๆ

นอกเหนือจากคณะกรรมการของบริษัทฯ บริษัทยังมีการจัดตั้งคณะกรรมการปฏิบัติการอื่นๆ
เพื่อดูแลสายงานในแต่ละด้านดังนี้

3.1) คณะกรรมการตลาดทุน

ณ วันที่ 31 ธันวาคม 2548 คณะกรรมการตลาดทุน ประกอบด้วย

1) สมาชิกถาวร

  นายภควัต โกวิทวัฒนพงศ์

  นายกัมปนาท โลหเจริญวนิช

  นางขนิษฐา สรรพอาษา

  นายสถาปนะ เลี้ยวประไพ

  นายชาญชัย กงทองลักษณ์

2) สมาชิกหมุนเวียน

ผู้บริหารสายงานที่ปรึกษาการลงทุน

ผู้บริหารฝ่ายวิเคราะห์หลักทรัพย์

  เลขานุการคณะกรรมการ

  นางสาวชลินธร ตันธุวนิตย์

บทบาทและหน้าที่ของคณะกรรมการตลาดทุน

  1. อนุมัติรายชื่อหลักทรัพย์และวงเงินที่จะทำการจัดจำหน่ายและรับประกันการจัดจำหน่าย

  2. อนุมัติการกำหนดราคา จำนวน เงื่อนไขและวิธีการในการจัดจำหน่าย

3.  ควบคุมและบริหารความเสี่ยงที่เกิดขึ้น

4.  อนุมัติหลักเกณฑ์ที่ใช้ในการจัดสรรหลักทรัพย์ให้ลูกค้า หรือนักลงทุนกลุ่มเป้าหมาย

5.  กำหนดหลักเกณฑ์ที่ใช้ในการวัด หรือควบคุมความเสี่ยง

การกำหนดอำนาจอนุมัติของคณะกรรมการตลาดทุน

คณะกรรมการตลาดทุนมีอำนาจอนุมัติหลักทรัพย์และวงเงินการจัดจำหน่ายแบบไม่รับประกันการจัดจำหน่าย (best effort deal) และแบบรับประกันการจัดจำหน่าย (Firm Underwritten) ในวงเงินที่ได้รับอนุมัติจากคณะกรรมการบริษัท ส่วนที่เกินวงเงินอนุมัติต้องได้รับอนุมัติจากคณะกรรมการบริษัทโดยขอสัตยาบันจากคณะกรรมการบริษัท ทรีนีตี้ วัฒนา จำกัด (มหาชน) บริษัทฯกำหนดอำนาจอนุมัติการจัดจำหน่ายหลักทรัพย์ ดังนี้

- การจัดจำหน่ายแบบไม่รับประกันการจัดจำหน่าย (best effort deal)

+-----------------------------------+----------------------------------+
| วงเงิน                             | เงื่อนไขการลงนามของผู้รับมอบอำนาจ     |
+-----------------------------------+----------------------------------+
| กรณีตราสารทุน                       |                                  |
+-----------------------------------+----------------------------------+
| วงเงินมากกว่า 200 ล้านบาท ขึ้นไป       | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 200 ล้านบาท   | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 100 ล้านบาท   | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+
| กรณีตราสารหนี้                       |                                  |
+-----------------------------------+----------------------------------+
| วงเงินมากกว่า 300 ล้านบาท ขึ้นไป       | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 300 ล้านบาท   | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 200 ล้านบาท   | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+

- การจัดจำหน่ายแบบรับประกันการจัดจำหน่าย ( firm underwrite)

+-----------------------------------+----------------------------------+
| วงเงิน                             | เงื่อนไขการลงนามของผู้รับมอบอำนาจ     |
+===================================+==================================+
| กรณีตราสารทุน                       |                                  |
+-----------------------------------+----------------------------------+
| วงเงินมากกว่า 75 ล้านบาท             | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 75 ล้านบาท    | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 30 ล้านบาท    | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+
| กรณีตราสารหนี้                       |                                  |
+-----------------------------------+----------------------------------+
| วงเงินมากกว่า 100 ล้านบาท            | คณะกรรมการบริษัท                   |
|                                   | โดยขอสัตยาบันจากคณะกรรมการบริษัท     |
|                                   | ทรีนีตี้ วัฒนา จำกัด (มหาชน)           |
+-----------------------------------+----------------------------------+
| วงเงินน้อยกว่า หรือเท่ากับ 100 ล้านบาท   | สมาชิกทุกท่านของคณะกรรมการตลาดทุน    |
+-----------------------------------+----------------------------------+
| วงเงินน้อยกว่า หรือเท่ากับ 50 ล้านบาท    | 2 ใน 3                           |
|                                   | ขององค์ประชุมคณะกรรมการตลาดทุน      |
+-----------------------------------+----------------------------------+

หมายเหตุ การอนุมัติโดยคณะกรรมการบริษัท ให้หมายถึง 2 ใน 3 ของกรรมการบริษัท
ทั้งที่มีอำนาจและไม่มีอำนาจจัดการ

3.2) คณะกรรมการพิจารณาสินเชื่อ (Credit Committee)

ณ วันที่ 31 ธันวาคม 2548 คณะกรรมการพิจารณาสินเชื่อ ประกอบด้วย

  กลุ่ม ก นายกัมปนาท โลหเจริญวนิช

นางขนิษฐา สรรพอาษา

  นางกุลนดา รุจจนเวท

  นางสาวปรารถนา เมฆเกรียงไกร

  กลุ่ม ข นายชาญชัย กงทองลักษณ์

  นายสิงขรณ์ ฉลาดกิจศิริกุล

  นายวรวิทย์ สินอยู่

  นายชาญศักดิ์ เตชอมรธนกิจ

  นายธีรชัย โรจนราธา

  เลขานุการคณะกรรมการ

  นางสาวปรารถนา เมฆเกรียงไกร (บริษัท ทรีนีตี้ อินฟอร์เมชั่น จำกัด)

บทบาทและหน้าที่ของคณะกรรมการพิจารณาสินเชื่อ

  1. อนุมัติหลักเกณฑ์ วิธีการ ในการพิจารณาวงเงินลูกค้า

  2. กำหนดหลักเกณฑ์ที่จะใช้วัดความเสี่ยงของลูกค้า

  3. อนุมัติวงเงินให้ลูกค้าตามอำนาจที่ได้รับมอบหมาย

  4. อนุมัติค่านายหน้าและค่าธรรมเนียมต่าง ๆ ที่จะเรียกเก็บจากลูกค้า

  5. อนุมัติหลักทรัพย์ที่ลูกค้าสามารถซื้อขายได้ในบัญชีเงินให้กู้ยืมเพื่อซื้อขายหลักทรัพย์

การกำหนดอำนาจอนุมัติของคณะกรรมการพิจารณาสินเชื่อ

คณะกรรมการพิจารณาสินเชื่อมีอำนาจอนุมัติวงเงินให้ลูกค้าทั้งบุคคลธรรมดา นิติบุคคล
และลูกค้าสถาบัน ในวงเงินที่ได้รับอนุมัติจากคณะกรรมการบริษัท
ส่วนที่เกินวงเงินอนุมัติต้องได้รับอนุมัติจากคณะกรรมการบริษัทโดยขอสัตยาบันจากคณะกรรมการบริษัท
ทรีนีตี้ วัฒนา จำกัด (มหาชน) บริษัทฯ
กำหนดอำนาจอนุมัติการเปิดบัญชีและปรับวงเงินในการซื้อขายตราสารทุนและตราสารหนี้ (Equity)
ดังนี้

+----------------------+--------------+-------------------------------+
| วงเงิน                | ป            | เงื่อนไขการลงนามของผู้รับมอบอำนาจ  |
|                      | ระเภทหลักทรัพย์ |                               |
+----------------------+--------------+-------------------------------+
| 1.                   |              |                               |
| ลูกค                  |              |                               |
| ้าบุคคลธรรมดาและนิติบุคคล |              |                               |
+----------------------+--------------+-------------------------------+
|   วงเงินมากกว่า 100    | ตราสารทุน     | คณะกรรมการบริษัท                |
|   ล้านบาท             |              | โดยขอสัตยาบันจากคณะกรรมการบริษัท  |
|                      | ตราสารหนี้     | ทรีนีตี้ วัฒนา จำกัด (มหาชน)        |
|   วงเงินมากกว่า 200    |              |                               |
|   ล้านบาท             |              |                               |
+----------------------+--------------+-------------------------------+
|   วงเงินมากกว่า 50     | ตราสารทุน     | สมาชิก                         |
|   ล้านบาท แต่ไม่เกิน 100 |              | ทุกท่านของคณะกรรมการพิจารณาสินเชื่อ |
|   ล้านบาท             | ตราสารหนี้     |                               |
|                      |              |                               |
|   วงเงินมากกว่า 50     |              |                               |
|   ล้านบาท แต่ไม่เกิน 200 |              |                               |
|   ล้านบาท             |              |                               |
+----------------------+--------------+-------------------------------+
|   วงเงินมากกว่า 10     | ตราสารทุน     | ผู้มีอำ                          |
|   ล้านบาท แต่ไม่เกิน 50  |              | นาจในคณะกรรมการพิจารณาสินเชื่อกลุ่ม |
|   ล้านบาท             |              | ก 1 คน ร่วมกับกลุ่ม ข 2 คน        |
+----------------------+--------------+-------------------------------+
|                      | ตราสารหนี้     | กรรมการ หรือกรรมการอำนวยการ    |
|                      |              | หรือรองกรรมการผู้จัดการ           |
|                      |              | หร                            |
|                      |              | ือผู้ช่วยกรรมการผู้จัดการฝ่ายตราสารหนี้ |
|                      |              | 1 คน                          |
|                      |              | ร่วมกับผู้มีอำ                     |
|                      |              | นาจในคณะกรรมการพิจารณาสินเชื่อกลุ่ม |
|                      |              | ก 1 คน                        |
+----------------------+--------------+-------------------------------+
|   วงเงินมากกว่า 1      | ตราสารทุน     | ผ                             |
|   ล้านบาท แต่ไม่เกิน 10  |              | ู้มีอำนาจในคณะกรรมการพิจารณาสินเชื่อ |
|   ล้านบาท             |              | 2 คน หรือ ผู้จัดการเขต 1 คน       |
|                      |              | ร่วมกับผ                        |
|                      |              | ู้มีอำนาจในคณะกรรมการพิจารณาสินเชื่อ |
|                      |              | 1 คน                          |
+----------------------+--------------+-------------------------------+
|                      | ตราสารหนี้     | ผู้อำนวยการฝ่ายตราสารหนี้ 1 คน     |
+----------------------+--------------+-------------------------------+
|   วงเงินไม่เกิน 1       | ตราสารทุน     | หัวหน้าเจ้าหน้าที่การตลาด           |
|   ล้านบาท             |              | หรือผู้จัดการสาขา 1 คน            |
+----------------------+--------------+-------------------------------+
| 2. ลูกค้าสถาบัน         |              |                               |
+----------------------+--------------+-------------------------------+
|   วงเงินมากกว่า 200    | ตราสารทุน     | คณะกรรมการบริษัท                |
|   ล้านบาท             |              | โดยขอสัตยาบันจากคณะกรรมการบริษัท  |
|                      | ตราสารหนี้     | ทรีนีตี้ วัฒนา จำกัด (มหาชน)        |
|   วงเงินมากกว่า 500    |              |                               |
|   ล้านบาท             |              |                               |
+----------------------+--------------+-------------------------------+
|   วงเงินมากกว่า 100    | ตราสารทุน     | สมาชิก                         |
|   ล้านบาท แต่ไม่เกิน 200 |              | ทุกท่านของคณะกรรมการพิจารณาสินเชื่อ |
|   ล้านบาท             | ตราสารหนี้     |                               |
|                      |              |                               |
|   วงเงินมากกว่า 100    |              |                               |
|   ล้านบาท แต่ไม่เกิน 500 |              |                               |
|   ล้านบาท             |              |                               |
+----------------------+--------------+-------------------------------+
|   วงเงินมากกว่า 50     | ตราสารทุน     | ผู้มีอำ                          |
|   ล้านบาท แต่ไม่เกิน 100 |              | นาจในคณะกรรมการพิจารณาสินเชื่อกลุ่ม |
|   ล้านบาท             |              | ก 1 คน ร่วมกับกลุ่ม ข 2 คน        |
+----------------------+--------------+-------------------------------+
|                      | ตราสารหนี้     | กรรมการ หรือกรรมการอำนวยการ    |
|                      |              | หรือรองกรรมการผู้จัดการ           |
|                      |              | หร                            |
|                      |              | ือผู้ช่วยกรรมการผู้จัดการฝ่ายตราสารหนี้ |
|                      |              | 1 คน                          |
|                      |              | ร่วมกับผู้มีอำ                     |
|                      |              | นาจในคณะกรรมการพิจารณาสินเชื่อกลุ่ม |
|                      |              | ก 1 คน                        |
+----------------------+--------------+-------------------------------+
|   วงเงินไม่เกิน 50      | ตราสารทุน     | ผ                             |
|   ล้านบาท             |              | ู้มีอำนาจในคณะกรรมการพิจารณาสินเชื่อ |
|                      |              | 2 คน                          |
+----------------------+--------------+-------------------------------+
|                      | ตราสารหนี้     | ผู้อำนวยการฝ่ายตราสารหนี้ 1 คน     |
+----------------------+--------------+-------------------------------+

3.3) คณะกรรมการตราสารหนี้ (Fixed Income Committee)

ณ วันที่ 31 ธันวาคม 2548 คณะกรรมการตราสารหนี้ ประกอบด้วย

  คุณภควัต โกวิทวัฒนพงศ์

  คุณขนิษฐา สรรพอาษา

  คุณธีรชัย โรจนราธา

  คุณทีฆาวุฒิ โพธิบัวทอง

  คุณริชาร์ด โรเจอร์ไทย์

เลขาคณะกรรมการ

  คุณปริศนา อินมา

บทบาทและหน้าที่ของคณะกรรมการตราสารหนี้

1.  อนุมัติวงเงินให้ลูกค้า และ คู่ค้า ตามอำนาจที่ได้รับมอบหมาย

2.  พิจารณาข้อเสนอการลงทุนเพิ่มเติมในพันธบัตรรัฐวิสาหกิจที่ไม่ได้ค้ำประกันโดยกระทรวงการคลัง
    หรือหุ้นกู้ (พันธบัตร) ที่ออกโดยภาคเอกชน เพื่อนำเสนอขออนุมัติจากผู้มีอำนาจก่อนการลงทุน

3.  กำหนดหลักเกณฑ์ที่จะใช้วัดความเสี่ยงของลูกค้า คู่ค้า และตราสาร

4.  ควบคุมความเสี่ยงของ Port การลงทุนให้อยู่ใน Limit ที่คณะกรรมการบริษัทกำหนด

5.  ประเมินผลการดำเนินงานของฝ่ายตราสารหนี้

3.3) คณะกรรมการจัดการกองทุน (Investment Committee)

ณ วันที่ 31 ธันวาคม 2548 คณะกรรมการจัดการกองทุนประกอบด้วย

  คุณภควัต โกวิทวัฒนพงศ์

  คุณชาญชัย กงทองลักษณ์

  คุณวิศิษฐ์ องค์พิพัฒนกุล

  คุณแก้วกมล ตันติเฉลิม

  คุณสุรชัย วิศิษฎ์พงศ์อารีย์

เลขาคณะกรรมการ

  คุณธนวัฒน์ รุ่งธนาภิรมย์

บทบาทหน้าที่คณะกรรมการพิจารณาการลงทุน

1.  เพื่อกำหนดทิศทางและกรอบการลงทุนให้กับผู้บริหารเงินทุนไว้พิจารณา
    ทั้งนี้เนื้อหาการประชุมจะเกี่ยวกับ 3 หัวข้อหลัก คือ

    -   สภาวะและทิศทางการลงทุน

    -   การกำหนดน้ำหนักการลงทุนในทรัพย์สินประเภทต่างๆ (Assets Allocation)

    -   การกำหนดกลุ่มหลักทรัพย์ที่สามารถลงทุนได้ (Stock Universe)

2.  ให้ความเห็นชอบการลงทุนในหลักทรัพย์ หรือทรัพย์สินที่อาจก่อให้เกิด
    ความขัดแย้งทางผลประโยชน์ หรือก่อภาระผูกพันกับกองทุน

3.  พิจารณาให้ความเห็นชอบกับรายการที่ผู้บริหารเงินทุนนำเสนอ

4) เจ้าหน้าที่บริหาร ณ วันที่ 31 ธันวาคม 2548 ประกอบด้วย

  ----- ---------------------- --------------------------------------------
  1.    นายกัมปนาท โลหเจริญวนิช   กรรมการอำนวยการ

  2.    นางขนิษฐา สรรพอาษา      กรรมการอำนวยการ

  3.    นายชาญชัย กงทองลักษณ์     รองกรรมการผู้จัดการ สายงานที่ปรึกษาการลงทุน

  4.    นางอาภาฬฎี เลขะกุล       รองกรรมการผู้จัดการ สายงานที่ปรึกษาการลงทุน

  5.    นายสิงขรณ์ ฉลาดกิจศิริกุล    รองกรรมการผู้จัดการ สายงานที่ปรึกษาการลงทุน

  6.    นายวรวิทย์ สินอยู่          รองกรรมการผู้จัดการ สายงานที่ปรึกษาการลงทุน

  7.    นายชาญศักดิ์ เตชอมรธนกิจ   รองกรรมการผู้จัดการ สายงานที่ปรึกษาการลงทุน

  8.    นายสถาปนะ เลี้ยวประไพ    รองกรรมการผู้จัดการ ฝ่ายตลาดทุน

  9.    นายวิศิษฐ์ องค์พิพัฒนกุล      รองกรรมการผู้จัดการ ฝ่ายวิเคราะห์หลักทรัพย์

  10.   นางแก้วกมล ตันติเฉลิม      รองกรรมการผู้จัดการ ฝ่ายจัดการกองทุนส่วนบุคคล

  11.   นางสุชลรัตน์ สุพีสุนทร*      ผู้อำนวยการอาวุโส ฝ่ายบัญชีและบริหารข้อมูลการจัดการ
  ----- ---------------------- --------------------------------------------

หมายเหตุ * ดำรงตำแหน่งในบริษัท ทรีนีตี้ อินฟอร์เมชั่น จำกัด

ขอบเขตหน้าที่ความรับผิดชอบของกรรมการอำนวยการ

1.  นำเสนอแผนงาน งบประมาณประจำปีให้ประธานเจ้าหน้าที่บริหาร
    และคณะกรรมการบริษัทในกลุ่มพิจารณา

2.  ติดตาม และดำเนินงานให้เป็นไปตามแผนงาน และนโยบายที่กำหนด

3.  บริหารงานภายในบริษัท ซึ่งรวมถึงการเงิน การตลาด การบริหารงานบุคคล
    และด้านการปฏิบัติการอื่น ๆ

4.  ร่วมกับประธานเจ้าหน้าที่บริหารในการตัดสินใจในกิจกรรมที่เกี่ยวเนื่องกับการดำเนินงานของบริษัท

5.  ร่วมกับประธานเจ้าหน้าที่บริหารในการพิจารณาจัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้ว
    แก่พนักงานหรือลูกจ้างของบริษัท หรือบุคคลใด ๆ ที่กระทำกิจการให้บริษัท

6.  บริหารจัดการความเสี่ยงในการดำเนินธุรกิจให้เป็นไปตามนโยบาย
    และเสนอให้คณะกรรมการทราบ

7.  อนุมัติการใช้จ่ายในวงเงินหรืองบประมาณรายจ่ายประจำปีที่ผ่านการอนุมัติจากคณะกรรมการบริษัท

ทั้งนี้การมอบอำนาจดังกล่าวข้างต้นจะไม่รวมถึงการมอบอำนาจที่ทำให้กรรมการอำนวยการ
สามารถอนุมัติรายการที่ตนหรือบุคคลที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

การกำหนดอำนาจอนุมัติเจ้าหน้าที่บริหาร

บริษัทฯมีการมอบอำนาจให้เจ้าหน้าที่บริหารอนุมัติรายจ่าย รวมถึงการตัดจำหน่ายสินทรัพย์
และการทำรายการผิดพลาดภายในวงเงินต่างๆที่ได้รับมอบหมายอำนาจอนุมัติตามลำดับชั้น ดังนี้

  -------------------------------------------------- ----------------- -------------------------------------------
  ประเภทรายการ                                       วงเงิน (บาท)       ผู้มีอำนาจ

  1. การตัดจำหน่ายผลขาดทุนจากการจำหน่ายหรือลดมูลค่าทรัพย์สิน*  ไม่จำกัดวงเงิน       กรรมการอำนวยการ หรือ กรรมการผู้จัดการ หรือ
                                                                       กรรมการ ร่วมกันจำนวน 2 ท่าน

  2.                                                 จำนวนเงินเกิน       กรรมการอำนวยการ 1 ท่าน
  กรณีเกิดค่าใช้จ่ายผิดพลาดอันเนื่องจากการส่งคำสั่งซื้อขายผิดพลาด   50,000            

                                                     จำนวนเงินไม่เกิน     รองกรรมการผู้จัดการหรือผู้ช่วยกรรมการผู้จัดการอาวุโส
                                                     50,000            ขึ้นไป 1 ท่าน

                                                     จำนวนเงินไม่เกิน     รองกรรมการผู้จัดการหรือผู้ช่วยกรรมการผู้จัดการอาวุโส
                                                     20,000            หรือผู้จัดการเขตขึ้นไป 1 ท่าน

                                                     จำนวนเงินไม่เกิน     หัวหน้าเจ้าหน้าที่การตลาดหรือผู้จัดการสาขาขึ้นไป 1 ท่าน
                                                     10,000            
  -------------------------------------------------- ----------------- -------------------------------------------

* การตัดจำหน่ายผลขาดทุนจากการจำหน่ายหรือลดมูลค่าทรัพย์สินที่สำคัญของบริษัท ได้แก่ ลูกหนี้
หรือเงินลงทุน ผู้บริหารจะนำเสนอคณะกรรมการบริษัทเพื่อพิจารณาก่อนดำเนินการ

กรณีรายจ่ายฝ่ายทุน
จะต้องจัดทำงบประมาณรายจ่ายฝ่ายทุนประจำปีเพื่อขออนุมัติจากคณะกรรมการบริษัท ทรีนีตี้ วัฒนา
จำกัด (มหาชน) เว้นแต่กรณีฉุกเฉินและไม่มีงบประมาณซึ่งจำนวนเงินไม่เกินร้อยละ 20
ของงบประมาณรายจ่ายฝ่ายทุนประจำปี จะต้องได้รับอนุมัติจากกรรมการของบริษัทสองท่าน

ค. บริษัท ทรีนีตี้ แอ๊ดไวซอรี่ 2001 จำกัด

1) คณะกรรมการ

ณ วันที่ 31 ธันวาคม 2548 คณะกรรมการบริษัทฯ มีจำนวน 7 ท่าน ประกอบด้วย

  ---- -------------------------------------- ---------------------------
  1.   นายภควัต โกวิทวัฒนพงศ์                     ประธานกรรมการ

  2.   นางขนิษฐา สรรพอาษา                      กรรมการ

  3.   นายพิเศษ เสตเสถียร                       กรรมการ

  4.   นายสถาปนะ เลี้ยวประไพ                    กรรมการ

  5.   นางสาวสุธางค์ คนศิลป                      กรรมการ

  6.   นายธานินทร์ สุวรรณวัฒน์                     กรรมการ

  7.   นางสาวมณีรัตน์ แจ้งแจ่มจิตต์                  กรรมการ
  ---- -------------------------------------- ---------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือนางขนิษฐา สรรพอาษา นายพิเศษ เสตเสถียร
นายสถาปนะ เลี้ยวประไพ นางสาวสุธางค์ คนศิลป นายธานินทร์ สุวรรณวัฒน์ และนางสาวมณีรัตน์
แจ้งแจ่มจิตต์ กรรมการสองในหกคนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดชอบของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร ณ วันที่ 31 ธันวาคม 2548 ประกอบด้วย

+---+---------------------------------+-------------------------------+
| 1 | นางขนิษฐา สรรพอาษา               | กรรมการอำนวยการ               |
| . |                                 |                               |
+---+---------------------------------+-------------------------------+
| 2 | นายพิเศษ เสตเสถียร                | กรรมการผู้จัดการ                 |
| . |                                 |                               |
+---+---------------------------------+-------------------------------+
| 3 | นางสาวสุธางค์ คนศิลป               | รองกรรมการผู้จัดการ              |
| . |                                 |                               |
+---+---------------------------------+-------------------------------+
| 4 | นายธานินทร์ สุวรรณวัฒน์              | รองกรรมการผู้จัดการ              |
| . |                                 |                               |
+---+---------------------------------+-------------------------------+
| 5 | นางสาวมณีรัตน์ แจ้งแจ่มจิตต์           | ผู้ช่วยกรรมการผู้จัดการ             |
| . |                                 |                               |
+---+---------------------------------+-------------------------------+
| 6 | นายริชาร์ด โรเจอร์ ไทย์             | ผู้ช่วยกรรมการผู้จัดการ             |
| . |                                 |                               |
+---+---------------------------------+-------------------------------+
| 7 | นางสาวอนงค์ ยุวะหงษ์               | ผู้ช่วยกรรมการผู้จัดการ             |
| . |                                 |                               |
+---+---------------------------------+-------------------------------+

ง. บริษัท ทรีนีตี้ อินฟอร์เมชั่น จำกัด

1) คณะกรรมการ

ณ วันที่ 31 ธันวาคม 2548 คณะกรรมการบริษัทฯ มีจำนวน 5 ท่าน ประกอบด้วย

  ---- --------------------------------- --------------------------------
  1.   นายภควัต โกวิทวัฒนพงศ์                ประธานกรรมการ

  2.   นายกัมปนาท โลหเจริญวนิช              กรรมการ

  3.   นางขนิษฐา สรรพอาษา                 กรรมการ

  4.   นางณิยะดา จ่างตระกูล                 กรรมการ

  5.   นางสาวสุวรรณี ลิมปนวงศ์แสน            กรรมการ
  ---- --------------------------------- --------------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือ นายภควัต โกวิทวัฒนพงศ์ นายกัมปนาท โลหเจริญวนิช
นางขนิษฐา สรรพอาษา นางณิยะดา จ่างตระกูล และนางสาวสุวรรณี ลิมปนวงศ์แสน
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

2) เจ้าหน้าที่บริหาร ณ วันที่ 31 ธันวาคม 2548 ประกอบด้วย

+---+-----------------------------------+-----------------------------+
| 1 | นายภควัต โกวิทวัฒนพงศ์                | กรรมการอำนวยการ             |
| . |                                   |                             |
+---+-----------------------------------+-----------------------------+
| 2 | นางณิยะดา จ่างตระกูล                 | รองกรรมการผู้จัดการ            |
| . |                                   |                             |
+---+-----------------------------------+-----------------------------+
| 3 | นางสาวสุวรรณี ลิมปนวงศ์แสน            | รองกรรมการผู้จัดการ            |
| . |                                   |                             |
+---+-----------------------------------+-----------------------------+

จ. บริษัท ทรีนีตี้ ฟิวเจอร์ส จำกัด

1) คณะกรรมการ

ณ วันที่ 31 ธันวาคม 2548 คณะกรรมการบริษัทฯ มีจำนวน 5 ท่าน ประกอบด้วย

  ---- --------------------------------- --------------------------------
  1.   นายภควัต โกวิทวัฒนพงศ์                ประธานกรรมการ

  2.   นายกัมปนาท โลหเจริญวนิช              กรรมการ

  3.   นางขนิษฐา สรรพอาษา                 กรรมการ

  4.   นายชาญชัย กงทองลักษณ์                กรรมการ

  5.   นายชาญศักดิ์ เตชอมรธนกิจ              กรรมการ
  ---- --------------------------------- --------------------------------

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ คือ นายภควัต โกวิทวัฒนพงศ์ นายกัมปนาท โลหเจริญวนิช
นางขนิษฐา สรรพอาษา นายชาญชัย กงทองลักษณ์ และนายชาญศักดิ์ เตชอมรธนกิจ
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท

ขอบเขตหน้าที่ความรับผิดของคณะกรรมการ

อำนาจหน้าที่ของคณะกรรมการบริษัทฯจะเป็นไปตามขอบเขตหน้าที่ความรับผิดชอบของคณะกรรมการบริษัทในกลุ่ม
(โปรดดูรายละเอียดในเรื่อง ขอบเขตหน้าที่ความรับผิดชอบของคณะกรรมการบริษัทในกลุ่ม )

9.2 การสรรหากรรมการและผู้บริหาร

บริษัท ทรีนีตี้ วัฒนา จำกัด (มหาชน)

บริษัทและบริษัทย่อยไม่มีคณะกรรมการสรรหา
โดยในการคัดเลือกบุคคลที่จะได้รับการแต่งตั้งเป็นกรรมการและผู้บริหารมีขั้นตอนดังนี้

- คณะกรรมการบริษัท ทรีนีตี้ วัฒนา จำกัด (มหาชน)

บริษัท ทรีนีตี้ วัฒนา จำกัด (มหาชน) มีคณะกรรมการคณะหนึ่ง ประกอบด้วยกรรมการอย่างน้อย 5
คน โดยให้ที่ประชุมผู้ถือหุ้นเป็นผู้พิจารณาเลือกตั้ง
และให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การเลือกตั้งกรรมการมีวิธีการดังต่อไปนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1.
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

- กรรมการอิสระและคณะกรรมการตรวจสอบ

บริษัท ทรีนีตี้ วัฒนา จำกัด (มหาชน) มีคณะกรรมการตรวจสอบ 1 คณะ
ซึ่งประกอบด้วยกรรมการอิสระ อย่างน้อย 3 ท่าน
คุณสมบัติของกรรมการอิสระและกรรมการตรวจสอบเป็นไปตามคุณสมบัติขั้นต่ำตามประกาศ ก.ล.ต.
และตลาดหลักทรัพย์กำหนด โดยที่ประชุมคณะกรรมการของบริษัท ทรีนีตี้ วัฒนา จำกัด (มหาชน)
เป็นผู้อนุมัติการจัดตั้งคณะกรรมการตรวจสอบ (Audit Committee)
และกำหนดให้คณะกรรมการตรวจสอบอยู่ในวาระคราวละ 3 ปี ทั้งนี้ กรรมการตรวจสอบดังกล่าว
จะต้องเป็นกรรมการที่ไม่มีส่วนร่วมในการบริหารงานของบริษัท

ในการสรรหากรรมการในส่วนของกรรมการอิสระและกรรมการตรวจสอบนั้น
คณะกรรมการจะแจ้งให้กรรมการทุกท่านพิจารณาและเสนอรายชื่อบุคคลที่กรรมการแต่ละท่านเห็นชอบ
โดยต้องมีคุณสมบัติตามคุณสมบัติขั้นต่ำดังกล่าวข้างต้น ทั้งนี้
ให้ยื่นแบบประวัติกรรมการและผลงานที่ผ่านมา
รวมถึงรายละเอียดการถือหุ้นเพื่อประกอบการพิจารณา
และที่ประชุมคณะกรรมการบริษัทจะร่วมกันพิจารณาคุณสมบัติและตัดสินใจ

บริษัทย่อย

ปัจจุบันบริษัทย่อยไม่มีคณะกรรมการสรรหา ดังนั้นวิธีการในการสรรหากรรมการและผู้บริหาร
จึงดำเนินการโดยคณะกรรมการบริษัทย่อยเป็นผู้พิจารณาในการตัดสินใจ คัดเลือกบุคคลผู้มีคุณสมบัติ
คุณวุฒิ และไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด พ.ศ. 2535

ในส่วนของกรรมการอิสระและกรรมการตรวจสอบของบริษัทหลักทรัพย์ ทรีนีตี้ จำกัด
เมื่อที่ประชุมคณะกรรมการบริษัท ทรีนีตี้ วัฒนา จำกัด (มหาชน)
แต่งตั้งกรรมการอิสระและกรรมการตรวจสอบแล้ว
ประธานเจ้าหน้าที่บริหารจะนำเสนอรายชื่อต่อที่ประชุมคณะกรรมการบริษัทหลักทรัพย์ ทรีนีตี้ จำกัด
เพื่อพิจารณาอนุมัติแต่งตั้งกรรมการอิสระและกรรมการตรวจสอบจำนวน 3
ท่านเพื่อเป็นคณะกรรมการตรวจสอบของบริษัทหลักทรัพย์ ทรีนีตี้ จำกัด

กรรมการที่เป็นตัวแทนของผู้ถือหุ้นรายใหญ่ ประกอบด้วย นายภควัต โกวิทวัฒนพงศ์และนางขนิษฐา
สรรพอาษา และนายกัมปนาท โลหเจริญวนิช

9.3 ค่าตอบแทนผู้บริหาร

9.3.1 บริษัท ทรีนีตี้ วัฒนา จำกัด (มหาชน)

ก. ค่าตอบแทนที่เป็นตัวเงิน

กรรมการ

ในปี 2547 คณะกรรมการของบริษัท 11 ท่านได้รับค่าตอบแทนเป็นเบี้ยประชุม เป็นจำนวนเงิน
4,340,000 บาท และค่าบำเหน็จกรรมการสำหรับปี 2546 จำนวน 7,960,000 บาท
สำหรับค่าบำเหน็จกรรมการปี 2547 บริษัทได้สำรองไว้จำนวน 3,520,000 บาท
ซึ่งจะจ่ายจริงเมื่อได้รับอนุมัติจากที่ประชุมผู้ถือหุ้น ดังนั้น ค่าตอบแทนกรรมการรายบุคคลที่จ่ายในปี
2547 มีดังนี้

+---+-------------------+----------+----------+-----------+-----------+
|   | รายชื่อกรรมการ      |   ค่า     |          |   ค       | ค่าบำเหน   |
|   |                   | เบี้ยประชุม | ค่าบำเหน็จ | ่าเบี้ยประชุม | ็จกรรมการปี |
|   |                   |          | กรรมการปี |           | 2546      |
|   |                   |   ปี 2548 |   2547   |   ปี 2547  |           |
+---+-------------------+----------+----------+-----------+-----------+
| 1 | นายศิรินทร์          | 1        | 750,000  | 1,320,000 | 1,600,000 |
| . | นิมมานเหมินท์        | ,320,000 |          |           |           |
+---+-------------------+----------+----------+-----------+-----------+
| 2 | นายณรงค์ ศรีสอ้าน*   | -        | -        | 120,000   | 530,000   |
| . |                   |          |          |           |           |
+---+-------------------+----------+----------+-----------+-----------+
| 3 | นายศิริธัช โรจนพฤกษ์* | -        | -        | 120,000   | 530,000   |
| . |                   |          |          |           |           |
+---+-------------------+----------+----------+-----------+-----------+
| 4 | ดร. พงศธร สิริโยธิน  | 240,000  | 250,000  | 240,000   | 530,000   |
| . |                   |          |          |           |           |
+---+-------------------+----------+----------+-----------+-----------+
| 5 | นายสุวิทย์ อุดมทรัพย์   | 240,000  | 250,000  | 240,000   | 530,000   |
| . |                   |          |          |           |           |
+---+-------------------+----------+----------+-----------+-----------+
| 6 | นายปัญจะ เสนาดิสัย   | 540,000  | 500,000  | 540,000   | 1,060,000 |
| . |                   |          |          |           |           |
+---+-------------------+----------+----------+-----------+-----------+
| 7 | นายไพโรจน์ วโรภาษ  | 540,000  | 500,000  | 540,000   | 1,060,000 |
| . |                   |          |          |           |           |
+---+-------------------+----------+----------+-----------+-----------+
| 8 | นายพจน์ วิเทตยนตรกิจ | 240,000  | 250,000  | 240,000   | 530,000   |
| . |                   |          |          |           |           |
+---+-------------------+----------+----------+-----------+-----------+
| 9 | นายสาคร สุขศรีวงศ์   | 240,000  | 250,000  | 240,000   | 530,000   |
| . |                   |          |          |           |           |
+---+-------------------+----------+----------+-----------+-----------+
| 1 | นายภควัต           | 240,000  | 250,000  | 240,000   | 530,000   |
| 0 | โกวิทวัฒนพงศ์        |          |          |           |           |
| . |                   |          |          |           |           |
+---+-------------------+----------+----------+-----------+-----------+
| 1 | นางขนิษฐา สรรพอาษา | 240,000  | 250,000  | 240,000   | 530,000   |
| 1 |                   |          |          |           |           |
| . |                   |          |          |           |           |
+---+-------------------+----------+----------+-----------+-----------+
| 1 | นายอภิชาติ          | 540,000  | 170,000  | 180,000   | -         |
| 2 | อาภาภิรม**         |          |          |           |           |
+---+-------------------+----------+----------+-----------+-----------+
| 1 | นายกัมปนาท         | 240,000  | 100,000  | 80,000    | -         |
| 3 | โลหเจริญวนิช**      |          |          |           |           |
+---+-------------------+----------+----------+-----------+-----------+
|   | รวม               | 4        | 3        | 4,340,000 | 7,960,000 |
|   |                   | ,620,000 | ,520,000 |           |           |
+---+-------------------+----------+----------+-----------+-----------+

หมายเหตุ : * ลาออกจากการเป็นกรรมการเดือนมิถุนายน 2547

** ได้รับการแต่งตั้งเป็นกรรมการแทนกรรมการที่ลาออก 2 ท่าน โดยเริ่มปฏิบัติหน้าที่เดือนกันยายน
2547

 ผู้บริหาร

  -ไม่มี-

ข. ค่าตอบแทนอื่นๆ

กรรมการ

ในปี 2548 และ 2547 บริษัทได้ทำประกันภัยความรับผิดของกรรมการและเจ้าหน้าที่ (Directors
and Officers Liability Insurance) ของบริษัทและบริษัทย่อยในวงเงิน 50 ล้านบาท

กรรมการที่เป็นผู้บริหาร

ในเดือนธันวาคม 2547 คณะกรรมการบริษัท ทรีนีตี้ วัฒนา จำกัด (มหาชน)
ได้มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นให้แก่ผู้บริหาร
(รวมกรรมการที่เป็นผู้บริหาร) และพนักงานจำนวนไม่เกิน 8,700,000 หน่วย ไม่มีราคาเสนอขาย
ซึ่งรายละเอียดมีดังนี้

-   ใบสำคัญแสดงสิทธิดังกล่าวมีอายุ 3 ปีนับจากวันที่ออกใบสำคัญแสดงสิทธิครั้งแรก

-   อัตราการใช้สิทธิคือ ใบสำคัญแสดงสิทธิ 1 หน่วยสามารถแลกเป็นหุ้นสามัญได้ 1 หุ้นในราคา 8
    บาทต่อหุ้น

-   กำหนดการใช้สิทธิ คือสามารถใช้สิทธิซื้อหุ้นสามัญครั้งแรกในวันที่ครบกำหนด 1
    ปีนับจากวันที่ออกใบสำคัญแสดงสิทธิหรือวันที่ได้รับจัดสรรจากผู้รับช่วงซื้อหลักทรัพย์
    หลังจากนั้นสามารถใช้สิทธิซื้อหุ้นสามัญได้ทุก 3 เดือนตลอดอายุใบสำคัญแสดงสิทธิ

คณะกรรมการบริษัทได้นำเสนอรายละเอียดดังที่กล่าวข้างต้นต่อที่ประชุมวิสามัญผู้ถือหุ้นครั้งที่ 1/2548
ซึ่งประชุมเมื่อวันที่ 20 มกราคม 2548 ทั้งนี้
ที่ประชุมผู้ถือหุ้นได้อนุมัติให้จัดสรรใบสำคัญแสดงสิทธิให้แก่กรรมการที่เป็นผู้บริหารของบริษัท
จำนวนรวมทั้งสิ้น 1,260,000 หน่วย โดยไม่มีกรรมการที่เป็นผู้บริหาร หรือพนักงานท่านใด
ได้รับใบสำคัญแสดงสิทธิเกินร้อยละ 5 ของจำนวนใบสำคัญแสดงสิทธิที่เสนอขายในครั้งนี้

+---------------------+-----------------+---------------+-------------+
| รายชื่อกรรมการ        | ตำแหน่ง          | จำนวน         | ร้อยละ/จ     |
|                     |                 |               | ำนวนใบสำคัญแ |
|                     |                 | ใบสำคัญแสดงสิทธิ | สดงสิทธิทั้งหมด |
|                     |                 | (หน่วย)        | (%)         |
+---------------------+-----------------+---------------+-------------+
| 1. นายภควัต          | ประ             | 420,000       | 4.82        |
| โกวิทวัฒนพงศ์          | ธานเจ้าหน้าที่บริหาร |               |             |
+---------------------+-----------------+---------------+-------------+
| 2. นายกัมปนาท        | กรรมการอ        | 420,000       | 4.82        |
| โลหเจริญวนิช          | ำนวยการ-บริษัทย่อย |               |             |
+---------------------+-----------------+---------------+-------------+
| 3. นางขนิษฐา         | กรรมการอ        | 420,000       | 4.82        |
| สรรพอาษา            | ำนวยการ-บริษัทย่อย |               |             |
+---------------------+-----------------+---------------+-------------+

ในเดือนตุลาคม 2548 บริษัทได้จัดสรรใบสำคัญแสดงสิทธิส่วนที่ 1 ให้แก่ผู้บริหารและพนักงานจำนวน
4,350,000 หน่วย ซึ่งมีกำหนดการใช้สิทธิครั้งแรกในวันที่ 27 กุมภาพันธ์ 2549 และทุก 3 เดือน
จนถึงวันหมดอายุใบสำคัญแสดงสิทธิ ซึ่งมีอายุ 3 ปีนับแต่วันที่ออกครั้งแรก
จำนวนที่ได้รับการจัดสรรจริงในส่วนที่ 1 มีดังนี้

+---------------------+-----------------+---------------+-------------+
| รายชื่อกรรมการ        | ตำแหน่ง          | จำนวน         | ร้อยละ/      |
|                     |                 |               | จำนวนใบสำคัญ |
|                     |                 | ใบสำคัญแสดงสิทธิ | แสดงสิทธิส่วนที่ |
|                     |                 | (หน่วย)        | 1 (%)       |
+---------------------+-----------------+---------------+-------------+
| 1. นายภควัต          | ประ             | 110,000       | 2.53        |
| โกวิทวัฒนพงศ์          | ธานเจ้าหน้าที่บริหาร |               |             |
+---------------------+-----------------+---------------+-------------+
| 2. นายกัมปนาท        | กรรมการอ        | 210,000       | 4.82        |
| โลหเจริญวนิช          | ำนวยการ-บริษัทย่อย |               |             |
+---------------------+-----------------+---------------+-------------+
| 3. นางขนิษฐา         | กรรมการอ        | 210,000       | 4.82        |
| สรรพอาษา            | ำนวยการ-บริษัทย่อย |               |             |
+---------------------+-----------------+---------------+-------------+

9.3.2 บริษัทหลักทรัพย์ ทรีนีตี้ จำกัด

ก. ค่าตอบแทนที่เป็นตัวเงิน

 กรรมการ

-ไม่มี-

ผู้บริหาร

  ---------------------------- ------------- ------------- ------------- -------------
                               ปี 2547                      ปี 2548        

  ประเภทค่าตอบแทน               จำนวนผู้บริหาร   จำนวนเงิน      จำนวนผู้บริหาร   จำนวนเงิน

  เงินเดือนและโบนัส               6             16,177,844    10            27,742,604

  เงินสมทบเข้ากองทุนสำรองเลี้ยงชีพ   6             646,782       10            1,391,183
  ---------------------------- ------------- ------------- ------------- -------------

ข.ค่าตอบแทนอื่นๆ

กรรมการและผู้บริหาร

ในปี 2548 บริษัทได้ทำประกันภัยความรับผิดของกรรมการและเจ้าหน้าที่ (Directors and
Officers Liability Insurance) ของบริษัทและบริษัทย่อยในวงเงิน 50 ล้านบาท

กรรมการ ผู้บริหารและพนักงาน

ในเดือนธันวาคม 2547 คณะกรรมการบริษัท ทรีนีตี้ วัฒนา จำกัด (มหาชน)
ได้มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นให้แก่ผู้บริหาร
(รวมกรรมการที่เป็นผู้บริหาร) และพนักงานจำนวนไม่เกิน 8,700,000 หน่วย ไม่มีราคาเสนอขาย
ซึ่งรายละเอียดมีดังนี้

-   ใบสำคัญแสดงสิทธิดังกล่าวมีอายุ 3 ปีนับจากวันที่ออกใบสำคัญแสดงสิทธิครั้งแรก

-   อัตราการใช้สิทธิคือ ใบสำคัญแสดงสิทธิ 1 หน่วยสามารถแลกเป็นหุ้นสามัญได้ 1 หุ้นในราคา 8
    บาทต่อหุ้น

-   กำหนดการใช้สิทธิ คือสามารถใช้สิทธิซื้อหุ้นสามัญครั้งแรกในวันที่ครบกำหนด 1
    ปีนับจากวันที่ออกใบสำคัญแสดงสิทธิหรือวันที่ได้รับจัดสรรจากผู้รับช่วงซื้อหลักทรัพย์
    หลังจากนั้นสามารถใช้สิทธิซื้อหุ้นสามัญได้ทุก 3 เดือนตลอดอายุใบสำคัญแสดงสิทธิ

คณะกรรมการบริษัทได้นำเสนอรายละเอียดดังที่กล่าวข้างต้นต่อที่ประชุมวิสามัญผู้ถือหุ้นครั้งที่ 1/2548
ซึ่งประชุมเมื่อวันที่ 20 มกราคม 2548 ทั้งนี้
ที่ประชุมผู้ถือหุ้นได้อนุมัติให้จัดสรรใบสำคัญแสดงสิทธิให้แก่กรรมการที่เป็นผู้บริหารของบริษัท
จำนวนรวมทั้งสิ้นไม่เกิน 4,200,000 หน่วย โดยไม่มีกรรมการที่เป็นผู้บริหาร หรือพนักงานท่านใด
ได้รับใบสำคัญแสดงสิทธิเกินร้อยละ 5 ของจำนวนใบสำคัญแสดงสิทธิที่เสนอขายในครั้งนี้
รายชื่อกรรมการที่เป็นผู้บริหารของบริษัทย่อยที่จะได้รับการจัดสรรมีรายชื่อและจำนวนสูงสุดที่จะได้รับการพิจารณาจัดสรรมีดังนี้

+------------------------------+-------------------+-------------------+
| รายชื่อกรรมการ                 | ตำแหน่ง            | จำนวน             |
|                              |                   |                   |
|                              |                   | ใบสำคัญแสดงสิทธิ     |
|                              |                   | (หน่วย)            |
+------------------------------+-------------------+-------------------+
| 1. นายพิเศษ เสตเสถียร          | กรรมการผู้จัดการ     | ไม่เกิน 420,000     |
+------------------------------+-------------------+-------------------+
| 2. นายชาญชัย กงทองลักษณ์        | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 3. นายตรีขวัญ บุนนาค            | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 4. นายวิศิษฐ์ องค์พิพัฒนกุล         | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 5. นางณิยะดา จ่างตระกูล         | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 6. นางสาวสุวรรณี ลิมปนวงศ์แสน    | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 7. นางสาวสุธางค์ คนศิลป         | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 8. นายธานินทร์ สุวรรณวัฒน์        | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 9. นายสถาปนะ เลี้ยวประไพ       | รองกรรมการผู้จัดการ  | ไม่เกิน 420,000     |
+------------------------------+-------------------+-------------------+
| 10. นางสาวมณีรัตน์ แจ้งแจ่มจิตต์    | ผู้ช่วยกรรมการผู้จัดการ | ไม่เกิน 420,000     |
+------------------------------+-------------------+-------------------+

ในเดือนตุลาคม 2548 บริษัทได้จัดสรรใบสำคัญแสดงสิทธิส่วนที่ 1 ให้แก่ผู้บริหารและพนักงานจำนวน
4,350,000 หน่วย ซึ่งมีกำหนดการใช้สิทธิครั้งแรกในวันที่ 27 กุมภาพันธ์ 2549 และทุก 3 เดือน
จนถึงวันหมดอายุใบสำคัญแสดงสิทธิ ซึ่งมีอายุ 3 ปีนับแต่วันที่ออกครั้งแรก
เกณฑ์ในการจัดสรรใบสำคัญแสดงสิทธิมีดังนี้

-   ผลการปฏิบัติงานที่ผ่านมา

-   ลักษณะงานและหน้าที่ความรับผิดชอบ

-   อายุงาน

-   การให้ความร่วมมือและนำมาซึ่งความสำเร็จในอนาคต (Future Contribution)

ผลการจัดสรร

+----------------------+-------------+---------------+----------------+
| ผู้บริหาร / พนักงาน      | จำนวน       | จำนวนที่จัดสรร   | ร้อยละต่อจำนว    |
|                      |             |               | นใบสำคัญแสดงสิทธิ |
|                      |             | (หน่วย)        |                |
|                      |             |               | ส่วนที่1 (%)      |
+----------------------+-------------+---------------+----------------+
| ผู้บริหาร               | 12          | 1,735,000     | 39.88          |
| (                    |             |               |                |
| รวมกรรมการที่เป็นผู้บริหาร |             |               |                |
| ทั้งบริษัทใหญ่และบริษัทย่อย) |             |               |                |
+----------------------+-------------+---------------+----------------+
| พนักงาน               | 305         | 2,535,000     | 58.28          |
+----------------------+-------------+---------------+----------------+
| ผู้รับช่วงซื้อหลักทรัพย์      |             | 80,000        | 1.84           |
+----------------------+-------------+---------------+----------------+
| รวม                  | 317         | 4,350,000     | 100.00         |
+----------------------+-------------+---------------+----------------+

ไม่มีกรรมการที่เป็นผู้บริหาร หรือพนักงานได้รับการจัดสรรเกินกว่าร้อยละ 5
ของจำนวนใบสำคัญแสดงสิทธิส่วนที่ 1

9.4 การกำกับดูแลกิจการ

คณะกรรมการบริษัท ทรีนีตี้ วัฒนา จำกัด (มหาชน) ตระหนักถึงบทบาทหน้าที่
และความรับผิดชอบของคณะกรรมการในการส่งเสริมและให้ความสำคัญต่อการกำกับดูแลให้บริษัทมีการดำเนินงานที่โปร่งใส
มีความสามารถในการแข่งขัน
ซึ่งจะนำไปสู่ความเจริญเติบโตและเพิ่มคุณค่าและมูลค่าให้กับผู้ถือหุ้นในระยะยาว
โดยคำนึงถึงผู้มีส่วนได้เสียอื่น คณะกรรมการบริษัทจึงได้พิจารณาหลักการกำกับดูแลกิจการที่ดีทั้ง 15
ข้อตามแนวทางของตลาดหลักทรัพย์แห่งประเทศไทย และได้ถือปฏิบัติในหลักการต่างๆดังนี้

นโยบายการกำกับดูแลกิจการ (หลักการข้อ 1)

โดยมติที่ประชุมคณะกรรมการบริษัทครั้งที่ 2/2549 เมื่อวันที่ 27 กุมภาพันธ์ 2549
คณะกรรมการบริษัทได้ทบทวนนโยบายในการกำกับดูแลกิจการของบริษัท และปรับปรุงแก้ไขเป็นดังนี้

1. คณะกรรมการบริษัทกำหนดทิศทางการดำเนินธุรกิจ
และควบคุมดูแลให้กิจการของบริษัทเจริญเติบโตอย่างยั่งยืน
และให้ประโยชน์ต่อผู้ถือหุ้นรวมถึงผู้มีส่วนได้เสียกลุ่มต่างๆ ในระยะยาว

2. บริษัทจะประกอบธุรกิจโดยยึดกฎหมาย
ระเบียบปฏิบัติที่เกี่ยวข้องทั้งของสำนักงานกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย ตลาดตราสารหนี้ และตลาดอนุพันธ์
รวมทั้งได้กำหนดจรรยาบรรณปฏิบัติของพนักงานและกรรมการเสริมเพิ่มเติม
โดยจัดให้มีการทบทวนอยู่เสมอ

3. การดำเนินงานของคณะกรรมการบริษัท และบริษัทย่อย
รวมถึงการแก้ไขปัญหาของฝ่ายจัดการจะเป็นไปด้วยความโปร่งใส สามารถตรวจสอบได้
และเปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย รวมทั้งควบคุมดูแล
และเปิดเผยรายการที่อาจก่อให้เกิดปัญหาความขัดแย้งทางผลประโยชน์อย่างเหมาะสมและให้เป็นไปตามข้อกำหนดของบริษัทและหน่วยงานที่กำกับดูแล

4.
บริษัทจะดูแลสิทธิของผู้ถือหุ้นในการรับรู้ข้อมูลเกี่ยวกับบริษัทโดยจัดให้มีข้อมูลอย่างเพียงพอเพื่อการพิจารณาในการประชุม
และให้มีโอกาสแสดงความคิดเห็นอย่างเต็มที่
รวมทั้งดูแลสิทธิของผู้มีส่วนได้เสียกลุ่มต่างๆอย่างเหมาะสม และให้มีความเท่าเทียม ได้แก่
กลุ่มลูกค้า คู่ค้า รวมถึงกลุ่มพนักงาน ซึ่งเป็นทรัพยากรบุคคลที่สำคัญของบริษัท
นอกจากนั้นบริษัทจะช่วยเหลือเกื้อกูลสังคมตามความเหมาะสม

5.
บริษัทจะดำเนินงานและบริหารธุรกิจด้วยความระมัดระวังรอบคอบโดยคำนึงถึงผลประโยชน์และความเสี่ยงอยู่เสมอ
โดยจัดให้มีการควบคุมภายใน การตรวจสอบภายใน และการบริหารความเสี่ยงต่างๆอย่างเหมาะสม
และครอบคลุมในหลายๆด้าน

6. บริษัทจะดูแลให้มีการถ่วงดุลของคณะกรรมการบริษัทที่เหมาะสม โดยมีกรรมการอิสระไม่น้อยกว่า
3 ท่าน และมีสัดส่วนกรรมการที่ไม่เป็นผู้บริหารต่อกรรมการที่เป็นผู้บริหารในอัตราส่วนที่เหมาะสม
โดยให้สะท้อนกับสัดส่วนการถือหุ้นของบริษัทและสภาวะธุรกิจในสังคม

รวมทั้งกำหนดให้นำนโยบายการกำกับดูแลกิจการเผยแพร่ใน Website
ของบริษัทเพื่อให้ผู้ที่เกี่ยวข้องทุกฝ่ายได้ทราบ

นอกจากนั้น
คณะกรรมการบริษัทได้มีการประเมินผลการปฏิบัติงานตนเองว่ามีการกำกับดูแลในเรื่องต่างๆ ได้แก่

-   การดำเนินงานของคณะกรรมการบริษัท และบริษัทย่อย

-   การแก้ไขปัญหาของฝ่ายจัดการ

-   การแสดงความคิดเห็นในการประชุม

-   การกำหนดบทบาท และประเมินผลงานของฝ่ายจัดการ

-   ความเข้าใจในธุรกิจและกลยุทธ์ของบริษัท

จากการประเมิน
สรุปได้ว่าคณะกรรมการได้ประเมินระดับความเห็นด้วยในการกำกับดูแลเรื่องต่างๆอยู่ในระดับปานกลางถึงมากที่สุด

สิทธิและความเท่าเทียมของผู้ถือหุ้นและการประชุมผู้ถือหุ้น (หลักการข้อ 2 และข้อ 4)

ในปี 2548 บริษัทได้จัดประชุมสามัญผู้ถือหุ้น 1 ครั้ง และประชุมวิสามัญผู้ถือหุ้น 1 ครั้ง
ซึ่งบริษัทได้ดำเนินการเพื่อสิทธิและความเท่าเทียมของผู้ถือหุ้น ดังนี้

-   จัดกระบวนการประชุมที่สนับสนุนให้ผู้ถือหุ้นสามารถเข้าร่วมประชุมโดยไม่ใช้วิธีการที่ยุ่งยาก

-   กำหนดระยะเวลาเพียงพอ (ไม่ต่ำกว่า 1 ชั่วโมง)
    สำหรับการรับลงทะเบียนเพื่อเข้าร่วมประชุมของผู้ถือหุ้น

-   จัดให้ผู้ถือหุ้นมีข้อมูลที่เพียงพอในการเข้าร่วมประชุมในระยะเวลาอันสมควร
    โดยในแต่ละวาระจะมีความเห็นของคณะกรรมการบริษัทประกอบ
    พร้อมทั้งจัดเตรียมหนังสือมอบฉันทะที่มีทางเลือกสำหรับผู้ถือหุ้นที่จะมอบฉันทะให้กรรมการที่เป็นอิสระของบริษัทเป็นผู้รับมอบฉันทะนอกเหนือจากกรรมการและฝ่ายจัดการของบริษัท

-   จัดเตรียมกำหนดเวลาในการประชุมเพื่อเปิดโอกาสให้ผู้ถือหุ้นมีโอกาสสอบถามและแสดงความคิดเห็นอย่างเต็มที่

-   มีประธานกรรมการ ตัวแทนกรรมการบริษัท กรรมการตรวจสอบ ประธานเจ้าหน้าที่บริหาร
    และผู้สอบบัญชีเข้าร่วมประชุมเพื่อชี้แจงและตอบข้อซักถามของผู้ถือหุ้น

-   นำเสนอรายงานการประชุม ใน Website ของบริษัท ไม่เกิน 1
    เดือนภายหลังวันประชุมผู้ถือหุ้น

สิทธิของผู้มีส่วนได้เสีย (หลักการข้อ 3)

บริษัทตระหนักและดูแลสิทธิของผู้มีส่วนได้เสียกลุ่มต่างๆให้ได้รับการคุ้มครองอย่างเหมาะสม ได้แก่
กลุ่มลูกค้า กลุ่มพนักงาน กลุ่มคู่แข่ง ตลอดจนสังคมโดยรวม ดังนี้

ลูกค้า : บริษัทมุ่งมั่นที่จะสร้างความพึงพอใจให้กับลูกค้า
โดยปรับปรุงประสิทธิภาพของพนักงานและระบบงานต่างๆ
เรื่อยมาเพื่อให้สามารถนำเสนอบริการให้ตรงตามความต้องการของลูกค้า
การนำเสนอบทวิเคราะห์หลักทรัพย์ให้ลูกค้าจะคำนึงถึงความรวดเร็ว ความแม่นยำ
และการไม่บิดเบือนข้อมูล นอกจากนั้น บริษัทได้จัดเตรียมช่องทางในการรับเรื่องร้องเรียนจากลูกค้า
และกำหนดขั้นตอนปฏิบัติที่ชัดเจนเพื่อให้แน่ใจว่าเรื่องร้องเรียนทุกเรื่องได้รับการพิจารณาอย่างเที่ยงธรรมและเหมาะสม
รวมทั้งได้เข้าร่วมกระบวนการระงับข้อพิพาทโดยวิธีอนุญาโตตุลาการ
เพื่อเพิ่มช่องทางให้ลูกค้าสามารถเรียกร้องความเสียหายได้โดยประหยัดค่าใช้จ่าย
และลดเวลาในการดำเนินการ

คู่ค้า :
บริษัทไม่กระทำการใดๆให้คู่ค้าเข้าใจผิดในสาระสำคัญเกี่ยวกับการซื้อขายด้วยการละเว้นการเปิดเผยข้อมูล
บิดเบือนข้อมูล หรือให้ข้อมูลที่ไม่ถูกต้องกับคู่ค้า

เจ้าหนี้ : บริษัทปฏิบัติตามเงื่อนไขการกู้ยืมหรือการซื้อสินค้าที่เป็นไปตามข้อตกลง

พนักงาน: บริษัทสรรหาและว่าจ้างบุคลากรที่มีความสามารถและประสบการณ์เข้ามาปฏิบัติงาน
สนับสนุนให้มีการทำงานเป็นทีม อีกทั้งพัฒนาศักยภาพของพนักงานอย่างต่อเนื่อง
และให้ได้รับผลตอบแทนที่เหมาะสม
เพื่อให้พนักงานมีความสามารถในการทำงานให้เกิดประโยชน์สูงสุดแก่บริษัท นอกจากนั้น
บริษัทยังปฏิบัติต่อพนักงานซึ่งเปิดบัญชีซื้อขายหลักทรัพย์เท่าเทียมกับลูกค้าของบริษัท

คู่แข่ง : บริษัทสนับสนุนและส่งเสริมการแข่งขันอย่างเป็นธรรม
และไม่ให้การสนับสนุนหรือร่วมมือกับคู่แข่งรายใดที่ปฏิบัติผิดกฎระเบียบที่ทางการกำหนด

สังคม : บริษัทสนับสนุนให้ผู้บริหารของบริษัทมีส่วนร่วมในกิจกรรมของสมาคมต่างๆ
โดยเชื่อว่าการเข้าร่วมเป็นกรรมการในสมาคมหรือชมรม
เพื่อแสดงความคิดเห็นจะนำไปสู่การเสริมสร้างมาตรฐานทางธุรกิจในทุกๆ ด้าน
และพัฒนาอุตสาหกรรมหลักทรัพย์โดยรวม ตัวอย่างการเข้าร่วมสมาคมหรือชมรมมีดังนี้

  - นายภควัต โกวิทวัฒนพงศ์ กรรมการสมาคมบริษัทจดทะเบียน และสมาคมตราสารหนี้

  - นายกัมปนาท โลหเจริญวนิช นายกสมาคมบริษัทหลักทรัพย์

  - นายธานินทร์ สุวรรณวัฒน์ กรรมการชมรมวาณิชธนกิจ

  - นางสาวสุวรรณี ลิมปนวงศ์แสน รองประธานชมรมด้านหลักทรัพย์ ของชมรม Compliance

- นางกุลนดา รุจจนเวท กรรมการชมรมปฏิบัติการหลักทรัพย์

นอกจากนั้น บริษัทยังร่วมบริจาคเพื่อช่วยเหลือผู้เดือดร้อนจากเหตุการณ์สึนามิทางภาคใต้เป็นเงิน
2.3 ล้านบาท

ศาสนา : บริษัทสนับสนุนกิจกรรมทางศาสนามาโดยตลอด โดยจัดให้มีการทอดกฐินเป็นประจำทุกปี
เพื่อนำเงินที่ได้ไปใช้ในการบูรณปฏิสังขรณ์วัดวาอารามในส่วนที่ชำรุดทรุดโทรม

ภาวะผู้นำและวิสัยทัศน์ในการกำกับและดูแลกิจการและการป้องกันความขัดแย้งของผลประโยชน์
(หลักการข้อ 5 และข้อ 6)

ด้วยบทบาท หน้าที่และความรับผิดชอบของคณะกรรมการบริษัท คณะกรรมการย่อยชุดต่างๆ
และฝ่ายบริหารตามรายละเอียดในข้อ 9.2 นั้น
ได้แสดงให้เห็นถึงการกำหนดบทบาทหน้าที่ในการเป็นผู้นำตามความรับผิดชอบตามลำดับขั้น
และความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวม
คณะกรรมการบริษัทเป็นผู้ให้ความเห็นชอบต่อการกำหนดวิสัยทัศน์ กลยุทธ์ เป้าหมาย แผนงาน
และงบประมาณของบริษัทที่นำเสนอโดยฝ่ายบริหาร รวมทั้งได้จัดให้มีการรายงาน การติดตาม
และประเมินผลการปฏิบัติงาน นอกจากนั้นยังได้กำหนดถึงการควบคุมดูแลรายการที่กรรมการ
ฝ่ายจัดการ
หรือบุคคลใดที่มีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัท
โดยกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย
และกำหนดแนวทางป้องกันการนำข้อมูลภายในไปใช้ประโยชน์ของผู้บริหาร (ดูรายละเอียดในข้อ
9.5)

ในระหว่างปี 2548
รายการระหว่างกันที่เกิดขึ้นระหว่างบริษัทในกลุ่มได้มีการรายงานให้คณะกรรมการได้ทราบเพื่อพิจารณาความเหมาะสม
ทั้งนี้หากรายการใดสามารถเปรียบเทียบกับรายการที่ทำกับบุคคลภายนอกได้
บริษัทจะใช้หลักการกำหนดราคาเสมือนทำกับบุคคลภายนอก (แบบ Arm’s Length Basis)
โดยมีการเปิดเผยรายละเอียดของรายการ มูลค่า และคู่สัญญา
ไว้ในหมายเหตุประกอบงบการเงินของบริษัท รายงานประจำปี และข้อ11 ของแบบ 56-1 แล้ว

จริยธรรมธุรกิจ (หลักการข้อ 7)

บริษัทจัดให้มีจรรยาบรรณในการประกอบธุรกิจสำหรับกรรมการ ผู้บริหาร
และพนักงานโดยรวมอยู่ในคู่มือการปฏิบัติงานของบริษัท (Compliance Manual)
และมีการนำเสนอให้กรรมการของบริษัทรับทราบ
และประกาศในสื่อข้อมูลภายในของบริษัทเพื่อให้ผู้บริหารและพนักงานรับทราบและใช้อ้างอิงในการปฏิบัติงาน
รวมทั้งจัดอบรมให้พนักงานของบริษัทรับทราบโดยสม่ำเสมอ
และติดตามให้มีการปฏิบัติตามกรอบที่กำหนด

การถ่วงดุลของกรรมการที่ไม่เป็นผู้บริหาร และการรวมหรือแยกตำแหน่ง (หลักการข้อ 8 และข้อ
9)

ณ วันที่ 31 ธันวาคม 2548 คณะกรรมการของบริษัทมีทั้งสิ้น 11
ท่านปฏิบัติหน้าที่ในฐานะตัวแทนของผู้ถือหุ้น ประกอบด้วยกรรมการที่เป็นผู้บริหารในกลุ่มบริษัท 3 ท่าน
และกรรมการที่ไม่เป็นผู้บริหาร 8 ท่าน

บริษัทมีกรรมการตรวจสอบ 4 ท่าน ดังนั้นบริษัทจึงมีกรรมการที่เป็นอิสระจำนวน 1 ใน 3
ของจำนวนกรรมการทั้งคณะ
นอกจากนั้นเมื่อพิจารณาจากจำนวนกรรมการที่ไม่เป็นผู้บริหารที่มีบทบาทในฐานะตัวแทนผู้ถือหุ้นเพียงอย่างเดียวจำนวน
8 ท่านคิดเป็นร้อยละ 73 ของกรรมการทั้งคณะซึ่งถือว่าเป็นสัดส่วนที่สูงมาก
และประธานคณะกรรมการบริษัทมาจากกรรมการที่เป็นอิสระ
ซึ่งดำรงตำแหน่งประธานกรรมการตรวจสอบและแยกจากตำแหน่งประธานเจ้าหน้าที่บริหารของกลุ่มบริษัท
ดังนั้น จึงมั่นใจได้ว่ากรรมการได้มีการปฏิบัติหน้าที่ในฐานะที่เป็นตัวแทนของผู้ถือหุ้น
และมีการถ่วงดุลอำนาจอย่างเหมาะสม

ค่าตอบแทนของกรรมการและผู้บริหาร (หลักการข้อ 10)

คณะกรรมการบริษัทได้ให้นโยบายแก่คณะกรรมการกำหนดค่าตอบแทนในการกำหนดค่าตอบแทนให้กับกรรมการและผู้บริหารดังนี้

-   ถือหลักความยุติธรรมทั้งต่อบริษัทและต่อบุคคล

-   สะท้อนสถานะการทำกำไรของบริษัท

-   สามารถสร้างแรงจูงใจให้มีการปฏิบัติงานและรักษามาตรฐานที่ดีต่อไป

-   เหมาะสมกับภาระหน้าที่ และความรับผิดชอบที่เพิ่มขึ้น

-   เปรียบเทียบได้กับระดับที่ปฏิบัติอยู่ในอุตสาหกรรมลักษณะเดียวกัน

ในการกำหนดค่าตอบแทนให้กรรมการ จะต้องได้รับอนุมัติจากผู้ถือหุ้น
และจัดให้มีการเปิดเผยถึงนโยบายและจำนวนค่าตอบแทนในรายงานประจำปี

สำหรับปี 2548 และ 2547
บริษัทได้จัดให้มีการเปิดเผยค่าตอบแทนกรรมการเป็นรายบุคคลและเปิดเผยค่าตอบแทนรวมของผู้บริหาร
(ดูจำนวนค่าตอบแทนในข้อ 9.3)

การประชุมของคณะกรรมการ (หลักการข้อ 11)

คณะกรรมการบริษัทมีการกำหนดการประชุมไว้ล่วงหน้าเป็นประจำ
เพื่อกำหนดนโยบายการดำเนินธุรกิจ พิจารณาอนุมัติแผนงานและงบประมาณ
ตลอดจนติดตามการดำเนินงานอย่างต่อเนื่อง
สำหรับคณะกรรมการกำหนดค่าตอบแทนจะมีการจัดประชุมต่อเมื่อมีวาระที่ต้องพิจารณาเกี่ยวกับการกำหนดค่าตอบแทนของกรรมการ
ผู้บริหารและพนักงานของบริษัทและบริษัทย่อย

ก่อนการประชุม คณะกรรมการบริษัทและคณะกรรมการตรวจสอบจะได้รับหนังสือเชิญประชุม
พร้อมวาระการประชุมล่วงหน้าอย่างน้อย 7 วัน และเอกสารประกอบการประชุมล่วงหน้าอย่างน้อย
5 วัน ในปี 2548
บริษัทมีการจัดประชุมและจำนวนครั้งที่กรรมการแต่ละท่านเข้าร่วมประชุมในแต่ละคณะสรุปได้ดังนี้

+----+----------------------+------------+------------+---------------+
|    |                      |   จำน      |            |               |
|    |                      | วนที่เข้าประช |            |               |
|    |                      | ุม/จำนวนการ |            |               |
|    |                      | ประชุมทั้งหมด |            |               |
|    |                      |   (ครั้ง)    |            |               |
+====+======================+============+============+===============+
|    | รายชื่อกรรมการ         |   คณะก     | คณะกรรม    |   คณะกรรมการ  |
|    |                      | รรมการบริษัท | การตรวจสอบ | กำหนดค่าตอบแทน |
+----+----------------------+------------+------------+---------------+
| 1. | นายศิรินทร์ นิมมานเหมินท์  | 8/9        | 8/9        |               |
+----+----------------------+------------+------------+---------------+
| 2. | ดร. พงศธร สิริโยธิน     | 1/9        |            |               |
+----+----------------------+------------+------------+---------------+
| 3. | นายสุวิทย์ อุดมทรัพย์      | 8/9        |            | 1/2           |
+----+----------------------+------------+------------+---------------+
| 4. | นายปัญจะ เสนาดิสัย      | 9/9        | 9/9        | 2/2           |
+----+----------------------+------------+------------+---------------+
| 5. | นายไพโรจน์ วโรภาษ     | 8/9        | 8/9        |               |
+----+----------------------+------------+------------+---------------+
| 6. | นายพจน์ วิเทตยนตรกิจ    | 6/9        |            | 2/2           |
+----+----------------------+------------+------------+---------------+
| 7. | นายอภิชาติ อาภาภิรม     | 9/9        | 9/9        |               |
+----+----------------------+------------+------------+---------------+
| 8. | นายสาคร สุขศรีวงศ์      | 5/9        |            | 1/2           |
+----+----------------------+------------+------------+---------------+
| 9. | นายภควัต โกวิทวัฒนพงศ์   | 7/9        |            |               |
+----+----------------------+------------+------------+---------------+
| 10 | นายกัมปนาท โลหเจริญวนิช | 9/9        |            |               |
+----+----------------------+------------+------------+---------------+
| 1  | นางขนิษฐา สรรพอาษา    | 7/9        |            |               |
| 1. |                      |            |            |               |
+----+----------------------+------------+------------+---------------+
|    | รวมจำนวนครั้งที่จัดประชุม  | 9          | 9          | 2             |
+----+----------------------+------------+------------+---------------+

ในปี 2548 บริษัทหลักทรัพย์ ทรีนีตี้
จำกัดมีการจัดประชุมและจำนวนครั้งที่กรรมการแต่ละท่านเข้าร่วมประชุมในแต่ละคณะสรุปได้ดังนี้

+----+--------------------------------+--------------+---------------+
|    |                                |   จำนวนที่เข้า  |               |
|    |                                | ประชุม/จำนวนก |               |
|    |                                | ารประชุมทั้งหมด |               |
|    |                                |   (ครั้ง)      |               |
+====+================================+==============+===============+
|    | รายชื่อกรรมการ                   |   คณ         | คณะก          |
|    |                                | ะกรรมการบริษัท | รรมการตรวจสอบ |
+----+--------------------------------+--------------+---------------+
| 1. | นายภควัต โกวิทวัฒนพงศ์             | 7/8          |               |
+----+--------------------------------+--------------+---------------+
| 2. | นายกัมปนาท โลหเจริญวนิช           | 8/8          |               |
+----+--------------------------------+--------------+---------------+
| 3. | นางขนิษฐา สรรพอาษา              | 7/8          |               |
+----+--------------------------------+--------------+---------------+
| 4. | นายปัญจะ เสนาดิสัย                | 8/8          | 7/7           |
+----+--------------------------------+--------------+---------------+
| 5. | นายไพโรจน์ วโรภาษ               | 6/8          | 6/7           |
+----+--------------------------------+--------------+---------------+
| 6. | นายอภิชาติ อาภาภิรม               | 8/8          | 7/7           |
+----+--------------------------------+--------------+---------------+
| 7. | นายชาญชัย กงทองลักษณ์             | 6/8          |               |
+----+--------------------------------+--------------+---------------+
| 8. | นายตรีขวัญ บุนนาค *               | 2/4          |               |
+----+--------------------------------+--------------+---------------+
| 9. | นายวิศิษฐ์ องค์พิพัฒนกุล              | 7/8          |               |
+----+--------------------------------+--------------+---------------+
|    | รวมจำนวนครั้งที่จัดประชุม            | 8            | 7             |
+----+--------------------------------+--------------+---------------+

หมายเหตุ : * ลาออกจากการเป็นกรรมการตั้งแต่วันที่ 29 กรกฎาคม 2548

คณะกรรมการย่อยและคณะกรรมการปฏิบัติการ (หลักการข้อ 12)

คณะกรรมการบริษัทมีการจัดตั้งคณะกรรมการย่อย เช่นคณะกรรมการตรวจสอบ
และคณะกรรมการกำหนดค่าตอบแทน เพื่อช่วยพิจารณาและกลั่นกรองงานเฉพาะด้านที่สำคัญ
ซึ่งสมาชิกส่วนใหญ่เป็นกรรมการที่ไม่เป็นผู้บริหารและมีกรรมการที่เป็นอิสระเป็นประธานคณะกรรมการย่อย
(ดูรายละเอียดรายชื่อกรรมการและบทบาทหน้าที่ในข้อ 9.2)
ในการประชุมคณะกรรมการบริษัทครั้งที่ 2/2549 เมื่อวันที่ 27 กุมภาพันธ์ 2549
คณะกรรมการบริษัทได้มีมติมอบหมายให้คณะกรรมการกำหนดค่าตอบแทนรับผิดชอบด้านการสรรหากรรมการ
และได้เปลี่ยนชื่อ “คณะกรรมการกำหนดค่าตอบแทน” เป็น
“คณะกรรมการสรรหาและกำหนดค่าตอบแทน”

นอกจากนั้น
คณะกรรมการบริษัทยังได้อนุมัติการจัดตั้งคณะกรรมการปฏิบัติการเพื่อควบคุมดูแลการปฏิบัติงานในระดับปฏิบัติการในกลุ่มบริษัท
ที่สำคัญได้แก่ คณะกรรมการพิจารณาสินเชื่อ คณะกรรมการตลาดทุน คณะกรรมการพิจารณาการลงทุน
คณะกรรมการตราสารหนี้ และคณะกรรมการจัดการกองทุน
(ดูรายละเอียดรายชื่อกรรมการและบทบาทหน้าที่ในข้อ 9.2)

ระบบการควบคุมภายในและการตรวจสอบภายใน (หลักการข้อ 13)

คณะกรรมการบริษัทจัดให้มีระบบการควบคุมภายในที่ครอบคลุมทุกด้าน
ซึ่งรวมถึงโครงสร้างการจัดการที่มีการถ่วงดุลอย่างมีประสิทธิภาพ
การกำหนดอำนาจอนุมัติเรื่องต่างๆของผู้บริหาร การบริหารความเสี่ยง
การปฏิบัติตามกฎระเบียบที่เกี่ยวข้อง
นอกจากนั้นยังจัดให้มีฝ่ายตรวจสอบและดูแลการปฏิบัติงานภายใน (สังกัดบริษัท ทรีนีตี้ อินฟอร์เมชั่น
จำกัด) ทำหน้าที่ตรวจสอบบริษัทและบริษัทย่อยเพื่อให้มั่นใจว่า
การปฏิบัติงานเป็นไปตามระเบียบและวิธีปฏิบัติที่กำหนด
รวมทั้งเสนอแนะขั้นตอนปฏิบัติเพื่อให้แน่ใจว่ามีการควบคุมภายในที่ครอบคลุมทุกด้าน ทั้งนี้
ฝ่ายตรวจสอบและดูแลการปฏิบัติงานภายในรายงานผลการตรวจสอบโดยตรงต่อคณะกรรมการตรวจสอบ
คณะกรรมการตรวจสอบบริษัท ทรีนีตี้ วัฒนา จำกัด (มหาชน) และบริษัทหลักทรัพย์ ทรีนีตี้
จำกัดมีการจัดประชุมอย่างสม่ำเสมอซึ่งนับรวมการประชุมจนถึงวันที่ 31 ธันวาคม 2548 ได้ทั้งสิ้น 9
และ 7 ครั้งตามลำดับ ในการประชุมจะมีการสอบทานนโยบายการบัญชีและรายงานทางการเงิน
การปฏิบัติตามกฎระเบียบที่เกี่ยวข้อง ผลการตรวจสอบภายใน
รวมถึงระบบการควบคุมภายในว่ามีประสิทธิภาพเพียงพอ และมีการบริหารความเสี่ยงที่เหมาะสม
ทั้งนี้รายงานการบริหารความเสี่ยงจะนำเสนอให้คณะกรรมการบริษัทรับทราบเป็นประจำ

รายงานของคณะกรรมการ (หลักการข้อ 14)

คณะกรรมการบริษัทตระหนักถึงภาระหน้าที่และความรับผิดชอบในการกำกับดูแลงบการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รองรับทั่วไป
โดยเลือกใช้นโยบายบัญชีที่เหมาะสมและถือปฏิบัติสม่ำเสมอ
และใช้ดุลยพินิจอย่างระมัดระวังในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้มอบหมายให้คณะกรรมการตรวจสอบ
ซึ่งประกอบด้วยกรรมการอิสระเป็นผู้ดูแลรับผิดชอบในการสอบทานให้บริษัทมีการรายงานทางการเงินอย่างถูกต้อง
และเปิดเผยอย่างเพียงพอ
ให้มีระบบควบคุมภายในและการตรวจสอบภายในที่เหมาะสมและมีประสิทธิผล
รวมทั้งให้มีการเปิดเผยรายการที่เกี่ยวโยงกันหรือที่มีความขัดแย้งทางผลประโยชน์อย่างถูกต้องครบถ้วน
ซึ่งความเห็นของคณะกรรมการตรวจสอบเกี่ยวกับเรื่องนี้ได้นำเสนอเพื่อขอความเห็นชอบจากคณะกรรมการบริษัท
และปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว
และคณะกรรมการบริษัทมีความเห็นว่า งบการเงินของบริษัทและบริษัทย่อย ณ วันที่ 31 ธันวาคม
พ.ศ. 2548 เป็นรายงานที่ถูกต้อง ครบถ้วน เพียงพอและเชื่อถือได้

ความสัมพันธ์กับผู้ลงทุน (หลักการข้อ 15)

คณะกรรมการบริษัทให้ความสำคัญกับการเปิดเผยข้อมูลที่มีความถูกต้อง โปร่งใส และทันเวลา
ทั้งข้อมูลทางการเงิน และข้อมูลทั่วไป โดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
แต่บริษัทยังไม่มีการจัดตั้งหน่วยงานผู้ลงทุนสัมพันธ์ (Investor Relations)
เนื่องจากกิจกรรมในการให้ข้อมูล และติดต่อสื่อสารกับนักลงทุน ผู้ถือหุ้น
รวมทั้งนักวิเคราะห์ยังมีไม่มากนัก บริษัทนำเสนอผลการดำเนินงานผ่านทาง website
ของบริษัททุกไตรมาส โดย website ของบริษัทจะเชื่อมต่อกับหน่วยงานทางการ
รวมทั้งเปิดให้มีช่องทางสอบถามและแสดงความคิดเห็นทาง website เช่นกัน

ทั้งนี้ ผู้สนใจสามารถติดต่อขอข้อมูลบริษัทได้ที่ e-mail address suwannee@trinitythai.com

9.5 การป้องกันการนำข้อมูลภายในไปใช้ประโยชน์ของผู้บริหาร

พนักงานและผู้บริหารของบริษัท ทรีนีตี้ วัฒนา จำกัด (มหาชน)
และบริษัทย่อยจะต้องปฏิบัติตามข้อกำหนดในคู่มือการปฏิบัติงาน (Compliance Manual)
อย่างเคร่งครัด ซึ่งมีการกำหนดระเบียบปฏิบัติต่าง ๆ ได้แก่
จรรยาบรรณในการประกอบธุรกิจของบริษัท ผู้บริหารและพนักงาน การซื้อขายหลักทรัพย์ของพนักงาน
แนวทางปฏิบัติงานของฝ่ายงานต่างๆ
ต่อไปนี้เป็นตัวอย่างระเบียบปฏิบัติบางส่วนที่เกี่ยวกับการซื้อขายหลักทรัพย์ของพนักงานและผู้บริหาร

  1) ข้อกำหนดในการเปิดบัญชีซื้อขายหลักทรัพย์ของพนักงาน

-   พนักงานของบริษัทและบริษัทย่อยต้องเปิดบัญชีซื้อขายหลักทรัพย์ของตนเองกับบริษัทหลัก ทรัพย์
    ทรีนีตี้ จำกัด เท่านั้น โดยจะต้องได้รับการอนุมัติจากผู้บริหารฝ่าย

-   หากพนักงานมีบัญชีกับโบรกเกอร์รายอื่นก่อนวันที่ระเบียบนี้ใช้บังคับหรือก่อนมาปฎิบัติงานกับบริษัทและบริษัทย่อย
    พนักงานจะต้องหยุดการใช้บัญชีกับโบรกเกอร์รายนั้นนับแต่วันที่ระเบียบนี้ใช้บังคับ
    โดยพนักงานสามารถขายหลักทรัพย์ที่คงค้างได้เท่านั้น
    จนกระทั่งไม่มีหลักทรัพย์คงเหลือให้ปิดบัญชีนั้นทันที

-   ห้ามพนักงานเปิดบัญชีซื้อขายหลักทรัพย์เพื่อตนเองโดยใช้ชื่อ พ่อ แม่ คู่สมรส พี่น้อง ญาติสนิท
    หรือ เพื่อนเป็นผู้เปิดบัญชีแทน เป็นต้น

2) ข้อพึงปฏิบัติในการซื้อขายหลักทรัพย์ของผู้บริหาร

  ผู้บริหารของบริษัทที่มีส่วนเกี่ยวข้องกับข้อมูลทางบัญชีและงบการเงินที่ยังไม่เผยแพร่ต่อสาธารณชน
  จะไม่สามารถสั่งซื้อหรือขายหลักทรัพย์ของบริษัทตั้งแต่วันที่ 15
  ของเดือนถัดจากวันสิ้นไตรมาสหรือวันสิ้นงวด จนถึงวันที่บริษัทเปิดเผยข้อมูลดังกล่าวต่อสาธารณชน

  สำหรับกรรมการของบริษัทและบริษัทย่อย
  จะไม่สามารถสั่งซื้อหรือขายหลักทรัพย์ของบริษัทตั้งแต่วันที่ได้รับเอกสารการประชุมคณะกรรมการเพื่อรับทราบงบการเงินรายไตรมาสหรือรายงวด
  จนถึงวันที่ประกาศงบการเงิน
  ทั้งนี้เว้นแต่กรณีจำเป็นและเป็นการซื้อขายที่ไม่ได้ใช้ข้อมูลภายในของบริษัท จะต้องทำบันทึกให้
  Compliance Officer เพื่อเป็นข้อมูลหรือหลักฐานประกอบการกำกับดูแลของบริษัท

3) แนวทางการปฏิบัติงานของฝ่ายบัญชีและบริหารข้อมูลการจัดการ

  เจ้าหน้าที่ฝ่ายบัญชีและบริหารข้อมูลการจัดการต้องรักษาความลับของข้อมูลทางบัญชี
  รวมถึงงบการเงินของบริษัทไว้อย่างเคร่งครัด
  ห้ามแจ้งหรือดำเนินการอย่างหนึ่งอย่างใดให้ผู้ที่ไม่มีส่วนเกี่ยวข้องต้องได้รับทราบข้อมูลนั้นได้รับข้อมูล
  ต้องมีการรักษาความลับระหว่างฝ่ายงาน
  ไม่ใช้ข้อมูลที่รับทราบจากการปฏิบัติงานในการซื้อหรือขายเพื่อตนเองหรือบุคคลที่เกี่ยวข้อง
  เจ้าหน้าที่ฝ่ายบัญชีฯ
  จะไม่สามารถสั่งซื้อหรือขายหลักทรัพย์ของบริษัทตั้งแต่วันสิ้นไตรมาสหรือวันสิ้นงวด
  จนถึงวันที่บริษัทเปิดเผยข้อมูลดังกล่าวต่อสาธารณชน
  กรณีที่จำเป็นและเป็นการซื้อขายที่ไม่ได้ใช้ข้อมูลภายในของบริษัท
  จะต้องทำบันทึกขออนุมัติจากผู้บริหารฝ่าย และส่งสำเนาให้ Compliance Officer
  เพื่อเป็นข้อมูลหรือหลักฐานประกอบการกำกับดูแลของบริษัท

4) การกำหนดให้กรรมการและผู้บริหารรายงานการถือครองหลักทรัพย์

  บริษัทได้กำหนดให้กรรมการและผู้บริหารของบริษัทมีหน้าที่ในการรายงานการถือหลักทรัพย์ในบริษัทตามมาตรา
  59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ. 14/2540
  เรื่องการจัดทำและเปิดเผยรายงานการถือหลักทรัพย์ ลงวันที่ 1 กรกฎาคม 2540

นอกจากนั้น ข้อกำหนดใน Compliance Manual ยังมีระเบียบและวิธีการปฏิบัติในด้านอื่นๆ อีก
เช่น การปัองกันความขัดแย้งระหว่างผลประโยชน์ (Conflict of Interest)
การนำข้อมูลภายในไปใช้ จรรยาบรรณของพนักงานและผู้บริหาร เป็นต้น
ทั้งนี้บริษัทจะมีการจัดอบรมระเบียบปฎิบัติดังกล่าวให้พนักงานใหม่และพนักงานเก่าอย่างต่อเนื่องและสม่ำเสมอ
ต่อไปนี้เป็นแนวทางการป้องกันความขัดแย้งทางผลประโยชน์ของบริษัทและการรักษาความลับของลูกค้า

1)  กำหนดให้มีการแบ่งแยกหน่วยงานที่มีโอกาสรับรู้ข้อมูลภายในแยกออกจากกันอย่างชัดเจน
    ทั้งด้านงานการตลาด (Front office) และ งานสนับสนุน (Back office) เช่น
    ฝ่ายที่ปรึกษาการลงทุน ฝ่ายวาณิชธนกิจ ฝ่ายวิเคราะห์หลักทรัพย์ ฝ่ายตลาดทุน ฝ่ายตราสารหนี้
    หน่วยงานดูแลเงินลงทุน ฝ่ายปฏิบัติการ ฝ่ายบัญชี ฝ่ายตรวจสอบและดูแลการปฏิบัติงานภายใน
    ฝ่ายทรัพยากรบุคคล และฝ่ายคอมพิวเตอร์ เป็นต้น

2)  ในกรณีที่บริษัทรับเป็นที่ปรึกษาทางการเงินกับบริษัทที่เป็นคู่แข่งกับลูกค้า
    หรือบริษัทที่มีการทำธุรกิจลักษณะหรือใกล้เคียงกับลูกค้า
    ต้องแจ้งให้กับลูกค้ารับทราบว่าบริษัทรับงานของลูกค้าที่อาจก่อให้เกิดความขัดแย้งทางผลประโยชน์
    เพื่อให้ลูกค้าทราบและใช้ประกอบการตัดสินใจในการเลือกที่ปรึกษาทางการเงิน

3)  ก่อนที่พนักงานจะรับงานใดๆ จากลูกค้า
    บริษัทถือเป็นหน้าที่ของพนักงานที่จะต้องแจ้งให้บริษัทรับทราบว่าพนักงานมีส่วนได้ส่วนเสียโดยทางตรงหรือโดยทางอ้อมกับบริษัทฯ
    นั้นหรือไม่

4)  ห้ามพนักงานซื้อหรือขายหลักทรัพย์บริษัทที่ตนเองรับผิดชอบในการดำเนินการเป็นที่ปรึกษาทางการเงิน
    หรือดำเนินการอย่างหนึ่งอย่างใดให้กับลูกค้าของบริษัท

5)  กำหนดหลักปฏิบัติในการติดต่อประสานงานกับฝ่ายอื่นและบริษัทที่เกี่ยวข้องอื่นนั้น คือ

-   กรณีที่เป็นการติดต่อที่เกี่ยวเนื่องกับเนื้องาน
    จะต้องได้รับการอนุมัติจากผู้บริหารของฝ่ายก่อนและติดต่อกับผู้บริหารของฝ่ายงานหรือบริษัทที่เกี่ยวข้องเท่านั้น

-   กรณีที่ไม่เกี่ยวกับเนื้องาน จะต้องคำนึงถึงจรรยาบรรณในการปฏิบัติงานเป็นหลัก

6)  กำหนดให้มีการดำเนินการในการขึ้นหรือเพิกถอนรายชื่อหลักทรัพย์ใน Restricted list /
    Research list หรือ Watch List ทั้งของฝ่ายวิเคราะห์หลักทรัพย์ และฝ่ายวาณิชธนกิจ

7)  กำหนดมาตรการการรักษาความปลอดภัยของการเข้าถึงข้อมูลโดย

    -   กำหนดรหัสประจำตัวในการใช้ระบบงานสำหรับผู้ใช้งานแยกตามแต่ละบริษัทที่เป็นลูกค้า
        โดยแยกระดับการใช้งานของผู้ใช้ระบบงานตามหน้าที่และความรับผิดชอบ เช่น
        ระดับเจ้าหน้าที่ ระดับผู้ควบคุม เป็นต้น

    -   รหัสประจำตัวในการดูข้อมูลในระบบงานให้กับผู้ที่เกี่ยวข้องของบริษัทหลักทรัพย์ให้สามารถดูได้เฉพาะข้อมูลของตนเอง

    -   จัดให้มีขั้นตอนในการจัดส่งข้อมูลและเอกสารของแต่ละบริษัทให้กับผู้ที่เกี่ยวข้องที่รัดกุมเพื่อให้แน่ใจว่าผู้รับเป็นผู้ที่ควรได้ข้อมูลและเอกสารนั้นจริง

9.6 บุคลากร

ณ วันที่ 31 ธันวาคม 2547 และ วันที่ 31 ธันวาคม 2548 บริษัทและบริษัทย่อย
มีจำนวนพนักงานทั้งสิ้น 341 คน และ 316 คน ตามลำดับ โดยแบ่งเป็นสายงานหลักได้ดังนี้

จำนวนพนักงาน (คน)

2547 2548

  1. ฝ่ายที่ปรึกษาการลงทุน 255 222

  2. ฝ่ายค้าตราสารหนี้ 7 8

  3. ฝ่ายที่ปรึกษาทางการเงินและตลาดทุน 22 22

  4. ฝ่ายจัดการกองทุนส่วนบุคคล - 5

  4. ฝ่ายวิเคราะห์หลักทรัพย์ 8 8

  5. ฝ่ายงานสนับสนุน 49 51

  รวม 341 316

  ทั้งนี้ในระยะเวลา 3 ปีที่ผ่านมา บริษัทไม่มีข้อพิพาทด้านแรงงาน

ผลตอบแทนพนักงาน

ผลตอบแทนรวมของพนักงานในปี 2547 และปี 2548 จำนวน 318,033,365 บาท และ
235,774,385 บาทตามลำดับ โดยเป็นค่าตอบแทนในรูปแบบเงินเดือน
เงินสบทบกองทุนสำรองเลี้ยงชีพ ค่าตอบแทนการตลาด ค่าล่วงเวลา และอื่นๆ

นโยบายการพัฒนาบุคลากร

สืบเนื่องมาจากการที่บริษัทจะเปิดการให้บริการเรื่องการซื้อขายตราสารอนุพันธ์ในช่วงต้นปี 2549
บริษัทจึงมุ่งเน้นให้พนักงานได้มีความรู้ ความเข้าใจเกี่ยวกับตราสารอนุพันธ์ โดยเร็ว
ซึ่งนอกจากจะฝึกอบรมให้ความรู้พนักงานแล้ว
บริษัทยังได้ส่งพนักงานที่มีศักยภาพไปฝึกอบรมการเป็นวิทยากรด้านตราสารอนุพันธ์
เพื่อให้สามารถกลับมาถ่ายทอดให้แก่พนักงานและลูกค้าได้อีกทางหนึ่ง และอย่างทั่วถึง

และการจากการที่รัฐบาลมีนโยบายที่เปิดเสรีทางการค้า โดยเฉพาะธุรกิจหลักทรัพย์
ทำให้บริษัทต้องรีบเร่งในการพัฒนาบุคคลากรของบริษัทให้มีความรู้
ความสามารถทัดเทียมที่จะสามารถไปแข่งขันในระดับภูมิภาคได้ โดยในปีนี้บริษัทได้จัดให้มีโครงการ
Trinity Academy หลักสูตร Mini PPM
ซึ่งจะเป็นหลักสูตรที่จะฝึกอบรมพนักงานฝ่ายขายให้มีความรู้ในเชิงลึก
และในเชิงการบริหารเงินทุนของลูกค้าให้เกิดประโยชน์สูงสุด และมีประสิทธิภาพยิ่งขึ้น
รวมทั้งให้รับทราบบริการ และผลิตภัณฑ์ที่หลากหลายนอกจากบริการด้านหลักทรัพย์
เพื่อสามารถให้คำแนะนำและให้บริการตอบสนองลูกค้าได้ตรงตามความต้องการของลูกค้า

นอกจากนี้บริษัทจะได้เร่งพัฒนาให้บริษัทเป็นองค์กรแห่งความรู้ (Learning Organization)
โดยได้จัดเตรียมแหล่งข้อมูลข่าวสาร ความรู้ ในรูปแบบต่างๆให้พนักงานได้ศึกษาค้นคว้า
และส่งเสริมให้พนักงานได้พัฒนา เรียนรู้ด้วยตนเองในอีกทางหนึ่ง